text:
मिथिला में माछ, रोजगार के सर्वसुलभ साधन भय सकैत अछि :: :: लालदेव कामत
मिथिलामें पान-माछ, मौध-मखान केर महिमामंडित चर्चा परस्पर होइते रहैछ। माछ तँ दशावतारमें सँ एक छैक, तेँ वैष्णबजन साकठकेर अपेक्षा माछसँ दुरे रहैत अछि। हिन्दू समाज छुतका (अशौच) पड़ला पर माछ बारने रहैछ। 2001 ई• में हम माछ पालन केर नव विषय बूझय लेल महाराष्ट्रक रत्नागिरी जिलान्तर्गत आरेगाँव (डापोली) गेल छलहूँ। खाड़ाजल आ मीठगर जलमे माछक अलग-अलग प्रजातिक निकसँ पालनपोषण कयल जाइत छैक। प्राउन टाईगर पर हम आनदिन कहियो गप्प करब। एखन हम अपना माँटिपानि पर एक पोखरिमे छह तरहक माछक थर पोसि सकैत छी, ताहि सम्वन्ध में वृहद रूपे चर्च करैत छी। मिश्रीत माछ पालन तकनीकमे रौह, भाकुर (कतला, रौह मृगल) देशीक संग-संग विदेशी कार्प यथा-: सिल्वर, ग्रास आ कौमन एकेसंग पोसल जाइत अछि। भारतीय मेजरकार्प केर स्पाॅन्ज बा छबरा बच्चा जकर पालन मात्रे तीन तरहक जेना रोह भाकुर आ नैनी टाक परमारागत रुपे होयत अबैत रहय, से आब ओहिक संग-संग तीनू तरहक विदेशी कार्प सेहो हुअय लगल अछि। छ: तरहक पोसल गेल माछक रहन-सहन आ खानपीन अलग-अलग परत में ओईछ। एक दोसराक भक्षण तत्व सदा सर्वदा पृथके रहैछ। माछक जीरा खसाबै सँ पूर्व पोखरि वा जलाशय सँ जलीय पौधा जेनाकि कुमहि, केचली, मलकोका, कमल पुरनीपात (भैंट) आ करमी लती-मखान आ सिंगरहार, लीली छानिके निकालि साफ राखक होयत। हाईद्रीला, दुईब, नाजा, लैम्ना आ बर्सिम घास सँ विदेशी कार्प अपन चारा चरौर करैत य। पुरक अहारमे पहिलखेप एक एकड़ जल क्षेत्र लेल पशु गोबर 800 क्विंटल तकरबाद मासेमास 4 क्विंटल दैत रहबाक छैक। यूरीया 10 किलो, सिंगल सुपर फास्फेट 8 किलो आ पोटाश 2 किलो दैत रहबाक होयत। पहिने जैविक खाद्य तकर 15 दिन वाद उर्वरक देलासंता जौ जल हरियर मचोर भ जाय तँ खाद देब रोकि देना चाही।
पोखरि सुखल होयतँ जोत करेलाक बाद भरकलचून आ सरिसो, मुमफली-मौहक खैर गोबरक कम्पोष्ट खाद देलाक बाद पानि बर्साक वा पम्पसिट मशीन सँ भरल जाय। नम्हर जलग्रहण क्षेत्र जे सुखय नहिँ, ताहि भरल पोखरिमे 1000 किग्रा• प्रति एकड़ खैर देल जाय। आ पहिले सँ विद्यमान अवांक्षित माछ यथा टेंगरा-पोठी, चन्ना-चेलबा गरई, सौरा बुआरी, सिंधी-मांगुर, कांटी जालसँ निकालि लीअ, सेहो हिस्सा पाउत आ जीराकेँ सेहो भक्षण करत। जल जौं कनियौ क्षारीय होअय तँ 100 किग्रा• प्रति एकड़ दर सँ मिजहायल चुन जलमे छिटल जायबाक चाही। एक अंगुरीक आकार (4 सँ 6 इंची) केर जीरा 2000 प्रति एकड़ एहि अनुपात में संचल कयल जाय-: 300 नंग 300 भाकुर, नैनी, सिल्वरकार्प आ ग्रासकार्प देल जाय संगहि 400 नंग 400 रेहू आ काॅमन कार्प पालन कयल जाय। माछक एहिसँ नीक बृद्धि आ रोग सँ बचाउ स्वत: भ जायत झटदय बढ़य लेल पूरक अहरामे सरिसबक खैर, चाउरक गुड़ा भोर-साँझ देल जाय। डेढ़ किलो पहिले माससँ शुरु करबतँ साल लगैत-लगैत पौन दस किलोधरि बढ़िबैत आबि जाऊ।दुइबघास मकईके पतासी आ हाईड्रीला देबाक अछि। पूरक चारामे मेंथी भुइज कए दोखैर ली ओहि मेँ 1 प्रतिशत एग्रीमीन फेंट कए माछके परोसू तँ बढ़ बरहत। सालभरिमे 1 किग्रा• फरी भ’ जायत तँ शिकरमाही क’ निकालि सकैत छी। बजार भाव माछक देखकए बा लग्न में आढ़त अयला पर प्रति एकड़ 1000 सँ 1500 किग्रा• उत्पादीत माछ बेच सकैत छी, किछु शिक्षित बेरोजगार युवक हमरा संगे सिंहेश्वर स्थान (मधेपुरा) पशुमेलामे माछ पालनक विशेष जानकारी लेलनि। हमतँ छोट तलाब सेहो बनेलहूँ, जाहिमे एहि प्रजातिक माछक बढ़बार कम भेल, तेँ बादमें थाई मांगुर आ अमेरिकन कबई पालनक काज सेहो 1990 केर दशक मे केने छलहूँ। नामगर बेशी चौड़गर कम बाला पैघ पोखरिमें एहि तरहक मांछ पालन कय आर्थिक बढ़ोतरी कए सकैत छी। एहि संदर्भ 45- जिप• घोघरडीहा दक्षिण क्षेत्रक सदस्य आ जिला उत्पादन समितिक सदस्य श्रीमती मंजू देवी सँ भेंट करैत कारोबारी लेल सरकारी ऋण मुहैया कोन तरहे भ’ रहल छैक, से जनबाक चेष्टा केलहूँ। घोघरडीहा प्रखंड आत्मा• कमिटिक अध्यक्ष श्री राजेन्द्र कुमार जी सँ सेहो माछ पालनक दिश बेरोजगारक प्रशिक्षण संवंधमें सम्पर्क स्थापित कयल। आब जौं माछ पौसब केर शोख अछि तँ बड़का टबमें सेहो पोसनाय केर विधि विकसित भेल हन। एहि बाबत जिला मत्स्य, मुख्य पदा• आ कार्यपालक पदाधिकारी मदैत करताह। मनरेगा• सँ नीजी भूमीमें पोखरिक निर्माण करब अनलाॅक समयमे सार्थक डेग बढ़ायब होयत। मत्स्य पालन लेल बिहार सरकार अति पिछड़ा तबका केँ 90% ऋण में अनुदानक घोषणा भेलनि अछि।
-लालदेव कामत
(समाजकर्मी)


c: text/html

text:
प्रणब मुखर्जी
प्रणव कुमार मुखर्जी (बङ्गाली: প্রণব কুমার মুখোপাধ্যায়, जन्म: ११ दिसम्बर १९३५, पश्चिम बङ्गाल) एक राजनीतिज्ञ आ भारतक १३हम राष्ट्रपतिक रूपमे सेवा देनए अछि । ओ भारतीय राष्ट्रिय कांग्रेसके वरिष्ठ नेता छथि। नेहरू-गान्धी परिवारसँ हुनकर लऽगक सम्बन्ध रहल छन्हि। भारतीय राष्ट्रिय कांग्रेसके नेतृत्व वाला संयुक्त प्रगतिशील गठबन्धन हुनका अपन उम्मीदवार घोषित केलक। सोझ मुकाबलामे ओ अपन प्रतिपक्षी प्रत्याशी पिए सङ्गमा के हरेला। ओ २५ जुलाई २०१२ के भारतके तेरहम राष्ट्रपतिके रूपमे पद आओर गोपनीयताक शपथ लेलनि।
प्रारम्भिक जीवन[सम्पादन करी]
प्रणव मुखर्जीक जन्म पश्चिम बंगालके वीरभूम जिलेमें किरनाहर शहरके निकट स्थित मिराती गाँवके एक ब्राह्मण परिवारमें कामदा किंकर मुखर्जी आओर राजलक्ष्मी मुखर्जीके एतय भेल छल।
हुनकर पिताजी1920 सँ कांग्रेस पार्टीमें सक्रिय हुअके संग पश्चिम बंगाल विधान परिषदमें 1952 से 64 तक सदस्य आओर वीरभूम (पश्चिम बंगाल) जिला कांग्रेस कमेटीके अध्यक्ष रहि चुकल छलाह।[१] हुनकर पिता एगो सम्मानित स्वतन्त्रता सेनानी छलाह, जे ब्रिटिश शासनक खिलाफतके परिणामस्वरूप 10 वर्षो सँ बेसी जेलक सजा सेहो काटने छलाह।
प्रणव मुखर्जी सूरी (वीरभूम)के सूरी विद्यासागर कॉलेजमें शिक्षा प्राप्त केने छलाह, जे ओही समय कलकत्ता विश्वविद्यालय सँ सम्बन्धित छल।
कैरियर[सम्पादन करी]
कलकत्ता विश्वविद्यालय सँ ओ इतिहास आओर राजनीति विज्ञानमें स्नातकोत्तरके संग-संग कानूनक डिग्री हासिल केने छथि। ओ एगो वकील आओर कॉलेज प्राध्यापक सेहो रहि चुकल छथि। हुनका मानद डी.लिट उपाधि सेहो भेटल छनि। ओ पहिले एगो कॉलेज प्राध्यापकके रूपमें आओर बादमें एगो पत्रकारक रूपमें अपन कैरियर शुरू केलथि। ओ बाँग्ला प्रकाशन संस्थान देशेर डाक (मातृभूमि की पुकार) में सेहो काज केने छथि। प्रणव मुखर्जी बंगीय साहित्य परिषदके ट्रस्टी एवं अखिल भारत बंग साहित्य सम्मेलनके अध्यक्ष सेहो रहल छथि।[२]
निजी जीवन[सम्पादन करी]
बंगाल (भारत)में वीरभूम जिलाक मिराती (किर्नाहार) गाँवमें 11 दिसम्बर 1935 के कामदा किंकर मुखर्जी आओर राजलक्ष्मी मुखर्जीके घर जन्मे प्रणवक विवाह बाइस वर्षक आयुमें 13 जुलाई 1957 के शुभ्रा मुखर्जीके संग भेल छलैह। हुनकर दुगो बेटा आओर एगो बेटी - टोटल तीनगो बच्चा छनि। पढ़नाइ, बागवानी केनाइ आओर संगीत सुननाइ- तिने टा हुनकर व्यक्तिगत शौक छनि।
सन्दर्भ सामग्रीसभ[सम्पादन करी]
- ↑ विदेश मंत्रालय में रूपरेखा.
- ↑ "FM Pranab's first priority: Presenting budget 09-10 (page3)", Indian Express, मई २३, २००९, अन्तिम पहुँच २००९-०५-२३। একের অধিক
|accessdate=आ
|access-date=উল্লেখ করা হয়েছে (सहायता)

robotstxt: allowed

filter: keep


text:
गठबन्धनसे साझा उम्मेदवार सार्वजनिक
पहुरा समाचारदाता
धनगढी, १४ बैशाख । स्थानीय तह निर्वाचनके लाग मनोनयन दर्ता हुइल दुई दिन पाछे सत्ता गठबन्धनसे साझा उम्मेदवारके नामावली सार्वजनिक करले बा । सत्ता गठबन्धनसे मनोनयन दर्ता हुइना एकरदुई दिने पहिले सार्वजनिक करे पर्ना नामावली बुधके रोज केल सार्वजनिक करल हो । नेपाली काँग्रेस ७ पालिका, नेकपा माओबादी केन्द्र ३ ओ एकीकृत समाजवादी २ पालिका पैना संख्यामे टुङगो लगैलेसेफे उम्मेदवारके हकमे टुंगो नइलागलपाछे उम्मेदवार अलमलमे परल रहिट ।
सत्ता गठबन्धनसे नेपाली काँग्रेसके जिल्ला सभापति नारायणदत्त भट्ट, नेकपा माओवादी केन्द्रके प्रदेश अध्यक्ष हरिराम चौधरी ‘उत्सव’ ओ नेकपा (एकीकृत समाजवादी) केन्द्रीय सदस्य तथा इन्चार्ज दीर्घ सोडारीसे हस्ताक्षरिक विज्ञप्ति मार्फत साझा उम्मेदवारके नामावली सार्वजनिक करले बा ।
सत्ता गठबन्धन सार्वजनिक करल साझा उम्मेदवारमे धनगढी उप महानगर पालिकाके मेयरके उम्मेदवारमे नृप बहादुर वड (नेपाली काँग्रेस) उपमेयरमे शान्ती अधिकारी क्षेत्री (माओबादी केन्द्र), गोदावरी नगरपालिकाके मेयर उम्मेदवार विरेन्द्र भट्ट (नेपाली काँग्रेस) उपमेयरमे नेकपा रत्ना कडायत (एकीकृत समाजवादी) रहल बटै ।
घोडाघोडी नगरपालिकाके मेयरमे उम्मेदवारमे खडक रावत नेकपा (एकिकृत समाजवादी) उपमेयरमे गुलियादेवी चौधरी नेपाली काँग्रेस, लम्कीचुहा नगरपालिकाके मेयरमे उम्मेदवारमे सुशीला शाही (नेपाली काँग्रेस) उपमेयरमे जानकी सिंह (नेकपा (माओबादी केन्द्र) रहल बटै ।
टीकापुर नगरपालिकाके मेयरके उम्मेदवारमे नवराज रावल (नेपाली काँग्रेस) उपमेयरके उम्मेदवारमे खडक शाह (नेकपा माओवादी केन्द्र), भजनी नगरपालिकाके मेयरके उम्मेदवारमे शेरबहादुर चौधरी (नेकपा माओबादी केन्द्र) गोकेन्द्र भण्डारी (नेपाली काँग्रेस) रहल बटै ।
गौरीगंगा नगरपालिकाके मेयरके उम्मेदवारमे देवीदत्त कँडेल (माओवादी केन्द्र) उपमेयरमे भोजबहादुर बम (नेपाली काँग्रेस), चुरे गाउँपालिकाके अध्यक्ष उम्मेदवारमे लोकबहादुर सारुमगर (एकीकृत समाजवादी) उपाध्यक्षमे धना थापा (नेपाली काँग्रेस) रहल बटै ।
जानकी गाउँपालिका अध्यक्ष उम्मेदवारमे परशुराम महतो कठरिया (नेपाली काँग्रेस) उपाध्यक्ष उम्मेदवारमे जयप्रकाश दहित (नेकपा माओबादी केन्द्र), जोशीपुर गाउँपालिका अध्यक्ष उम्मेदवारमे बंशराम कठरिया (नेपाली काँग्रेस) दीर्घ विनाडी (माओवादी केन्द्र) रहल बटै ।
कैलारी गाउँपालिका अध्यक्षमे लाजुराम चौधरी(माओबादी केन्द्र) भगवती चौधरी (नेपाली काँग्रेस), मोहन्याल गाउँपालिका अध्यक्ष उम्मेदवारमे देविदत्त उपाध्यक्ष (माओवादी केन्द्र) कमल बहादुर साउँद (नेपाली काँग्रेस) ओ वर्दगोरिया गाउँपालिका अध्यक्षमे शेरबहादुर कठरिया (नेपाली काँग्रेस) उपाध्यक्षमे गणेश गिरी (माओवादी केन्द्र) रहल बटै ।
सत्ता गठबन्धनसे वडा भेला कैना कैलालीके धनगढी उपमहानगरपालिकाके १९ वडामे सत्ता गठबन्धनसे चुनावी प्रचार प्रसार तथा वडा भेला कैना जनैले ।
धनगढी उपमहानगरपालिका वडा नम्बर १४ मे आज सकारे ८ बजे, वडा नम्बर १८ मे १० बजे ओ १९ नम्बर वडामे ४ बजे वडा भेला कैना जनैले बा ।
ओस्टेक १६ गते वडा नम्बर ८, ९, १० ओ १२ मे, १७ गते वडा नम्बर १, २ ओ ३ मे वडा भेला कैना कहल बा कलेसे १८ गते केन्द्रिय स्तरके नेताहुकन बोलाके वृहत भेला करे लागल हो । १८ गते हुइना वृहत भेला कहाँ कैना कना अभिनसम स्थानके टुंगो लागल नइहो । वृहत भेलामे नेपाली काँग्रेस पार्टी सभापति शेरबहादुर देउवा, माओवादी केन्द्रके अध्यक्ष पुष्पकमल दाहाल, एकीकृत समाजवादी पार्टीके अध्यक्ष माधवकुमार नेपाल, जनता समाजवादी पार्टी ओ राष्ट्रिय जनमोर्चाके नेताहुक्रे सम्बोधन कैना कार्यक्रम रहल बा ।
ओस्टेक, १९ गते वडा नम्बर ११, १३ ओ ४ मे वडा भेला कैना कार्यक्रम तय करल बा । कलेसे २० गते १५, १६ ओ १७ गते वडा भेला कैना बा । २१ गते वडा नम्बर ५, ६ ओ ७ मे वडा भेला कैना कार्यक्रम तय करल बा । वडा भेलामे नेपाली काँग्रेसके नेता, माओवादी केन्द्रके नेता, एकीकृत समाजवादीके नेताहुकनके सहभागिता रहना बा ।


text:
कोना टेबलहुँ नारद एहन वर यौ ।
हिनका नहि घर छनि नहि छनि घरारी
छनि नहि लोटा नहि छनि थारी
छनि नहि खेतहु एकहु धूर यौ..
कोना टेबलहुँ नारद एहन वर यौ ।
देहपर हिनका नहि बीतभरि वसन छनि
पाँच टा मुँह बीच तीन टा नयन छनि
ई तऽ छथि बतहा दिगम्बर यौ...
कोना टेबलहुँ नारद एहन वर यौ ।
हमर गौरी छथि बड़ सहलोला
कोनाकऽ पिसथिन भांगक गोला
भूतहु-प्रेतसँ हेतनि डर यौ..
कोना टेबलहुँ नारद एहन वर यौ ।
सकल चराचर केर छथि अधिनायक
ई जोगिया छथि जगत सुखदायक
त्रिभूवन पति, छथि ई 'हर' यौ..कोना टेबलहुँ नारद एहन वर यौ ।
— चंदन कुमार झा
Tags: साहित्य


text:
जैकी श्राफ
जैकी श्राफ भारतीय चलचित्र क्षेत्रक एक अभिनेता छी ।[१]
जीवनी[सम्पादन करी]
जैकी श्राफक जन्म १ फरवरी १९५७ मे एक गुजराती परिवारमे भेल छल । श्राफक वास्तविक नाम जयकिशन काकुभाई श्राफ छी, हिनकर पिताक नाम काकुभाई आ माताक नाम रीटा श्राफ छी । ओ मुम्बईक वालकेश्वर इलाकामे बसोबास करैत छल । भारतीय चलचित्र उद्योगमे पदार्पण करै सँ पहिने ओ किछ विज्ञापनसभमे एक मोडलक रूपमे काज केनए छल । हिनका सब सँ पहिने देव आनन्दक चलचित्र स्वामी दादामे एक छोट भूमिका मिलल छल । सन् १९८३ मे निर्माता निर्देशक सुभाष घई हिनका अपन एक चलचित्र हीरो मे प्रमुख भूमिका प्रदान केलक ।
मुख्य चलचित्रसभ[सम्पादन करी]
प्रसिद्धि[सम्पादन करी]
सन्दर्भ सामग्रीसभ[सम्पादन करी]
- ↑ "I am reckless: Jackie Shroff", Timesofindia.indiatimes.com, २८ अप्रैल २०१४, अन्तिम पहुँच २९ अगस्त २०१५।


text:
नवका- पुरनका लेख सर्च करु...
बिहार सं एकटा आओर करोड़पति
कौन बनेगा करोड़पति मे बिहार सं एकटा आओर करोड़पति बनलाह.हफ्ता भर मे दू दूटा करोड़पति.
पंचकोटि महामनी मे एहि बेर करोड़पति बनलाह पटना के गर्दनीबाग के अनिल कुमार सिन्हा जी.
अनिल कुमार सिन्हा जी कोलकाता में यूनियन बैंक ऑफ इंडिया मे
मैनेजर छथिन्ह.
एहि सं पहिने चंपारण के सुशील कुमार जी पांच करोड़ रुपया जीत चुकल छथिन्ह.
सुशील कुमार जीक प्रसारण अहां आई एक नवंबर के सोनी टीवी पर देख सकय छी.
सुशील कुमार जी पांच करोड़ रुपया जीतय वाला पहिल लोक छथिन्ह.
भारत मे एतेक पाई कोनो गेम शो मे किनको नहि भेटल छनि.
एहि तरहे कहि सकय छी जे सुशील कुमार जी एकटा रिकॉर्ड सेहो बनएलाह.
सुशील कुमार जी कम्प्यूटर ऑपरेटर के काज करय छथिन्ह संगहि-संग ट्यूशन सेहो पढ़ाबय छथिन्ह.
आब ओ आईएएस के तैयारी करय चाहय छथिन्ह.
सुशील कुमार जीक तुरंत बाद अनिल कुमार जीके एक करोड़ रुपया जीतनाय बिहार के लेल गर्वक गप अछि.
अनिल जी के पास सेहो पांच करोड़ रुपया जीतए केर मौका छलन्हि और हिनका पास लाइफलाइल सेहो बाचल छलन्हि डबल डिप के.
मुदा अनिल जीके ओहि सवाल मे डबल डिप के चांस लs जीतल करोड़ रुपया गंवाबय नहि चाहए छलखिन्ह.
ओ पांच करोड़ के आखिरी सवाल मे खेल सं बाहर भ गेलखिन्ह, एहि तरहे ओ एक करोड़ जीतय मे कामयाब रहलाह.
अनिल जीक कौन बनेगा करोड़पति 9 नवंबर के सोनी टीवी पर आएत.
सदस्यता लें टिप्पणियाँ भेजें (Atom)


text:
मुदा सरकार के एहि पर सेहो विचार करबाक चाही जे जलस्तर बनल रहय. मिथिलांचल मे जलक स्तर धीरे-धीरे काफी नीचा जा रहल अछि. वॉटर हार्वेस्टिंग पर जोर देबय के जरूरत अछि.
नवका- पुरनका लेख सर्च करु...
पेयजलक परेशानी लेल दरभंगा मे बनल कंट्रोल रूम
गर्मी आबि गेल अछि. अखन गर्मी के शुरुआत अछि मुदा लगैत अछि जेना जेठक दिन आबि गेल होए. अखने ई हाल अछि तं जेठ मे कि होएत सोचि सकय छी.
ई हाल तखन अछि जखन कि किछ दिन पहिने तक सर्दी कंपकंपौने छल. एहि बेर ठंड सेहो खूब पड़ल आ लगैत अछि गर्मी सेहो खूब पकाएत.
गर्मी के चढैत दरभंगा मे पानिककिल्लत...परेशानी शुरू भ गेल अछि. दरभंगा शहर जतय सभ सं बेसि पोखर अछि. बगल सं बागमती नदी बहैत अछि. ओतय पानि केर परेशानी. किछ अजीब नहि लगैत अछि अहांके.
मुदा सरकारक तरफ सं आम लोक के लेल नीक इंतजाम नहि होए के कारण लोक के गर्मी मे परेशानी उठाबय पड़य छनि. चापाकल...नल के लेल हर साल पाई आबैत अछि मुदा कतs चलि जाएत अछि से नहि कहल जाए.
दरभंगा शहर मे अहां के दू चीज के लेल बड़ कष्ट उठाबय पड़त. एक तं गर्मी मे पानि पीबय लेल दोसर पेशाब करय लेल कोनो जगह खोजय मे. मजबूरी मे लोक के कोनो देबारक कात के शरण मे जाए पड़य छनि. कई बेर तं मारि-पीट के नौबत आबि जाएत अछि.
पीबय के पानि केर नीक इंतजाम नहि होए के कारण पियासल लोक के हारि थकि कं बिस्लरी के बोतल... लस्सी... भांगक शरबत...शिकंजी...कोल्ड ड्रिंक आ फेर सोडा खरीद क पीबय पड़ैय छनि.
सरकार के... प्रशासन के एहि लेल दरभंगा के कादिराबाद बस स्टैंड सं लsक लहेरियासराय तक बीच-बीच मे चापाकल...पानिक टंकीक व्यवस्था करबाक चाही.
ओना प्रशासन किछ हरकत मे आएत दिखा रहल अछि. दरभंगा मे पीबय केर पानि सं जुड़ल परेशानी के दूर करय लेल एकटा कंट्रोल रूम बनाएल गेल अछि.
ई कंट्रोल रूम लोक स्वास्थ्य अभियंत्रण विभाग के तरफ सं बनाऔल गेल अछि. अहां सभ के कोनो परेशानी होए तं अहां सभ 0672220256 पर फोन करि सकय छी.
मुदा सरकार के एहि पर सेहो विचार करबाक चाही जे जलस्तर बनल रहय. मिथिलांचल मे जलक स्तर धीरे-धीरे काफी नीचा जा रहल अछि. वॉटर हार्वेस्टिंग पर जोर देबय के जरूरत अछि.
सदस्यता लें टिप्पणियाँ भेजें (Atom)


text:
दरभंगा। 3 जनवरी, 1975 कए समस्तीपुर मे भेल तत्कालीन रेलमंत्री ललित नारायण मिश्राक हत्या एकटा सामान्य घटना नहि छल। हुनक हत्या एकटा राज्य, एकटा शहर क सपना क हत्या छल। सीबीआई सालो स जांच करि रहल अछि। 42 साल स दरभंगा अपन एहि नेता क हत्या पर स पर्दा उठबाक बाट ताकि रहल अछि। तारीख पर तारीख सुनैत-सुनैत 42 साल बीत गेल, आखिर कहिया आउत फैसला। पिछला 42 साल स बिहार खास क मिथिला ललित नारायण मिश्र हत्याकांड पर चलि रहल सुनवाई पर फैसला सुनबाक बाट ताकि रहल अछि। सीबीआई एहि मामला क जांच करि रहल अछि। कोनो जांच एजेंसी क इतिहास मे इ सब स पुरान मामला अछि, जेकर निबटारा तीन दशक बितला क बावजूद एखन धरि नहि भ सकल अछि। सवाल उठैत अछि जे आखिर कतेक दिन आओर सीबीआई आ कोर्ट ललित बाबू क हत्यारा कए तकबा आ सजा देबा मे आओर लगाउत। जखनकि ललित बाबू क हत्याक मामला देशक एहन पहिल मामला अछि जाहि मे सुप्रीम कोर्ट सुनवाई बिहार स बाहर आन राज्य मे करबाक निर्देश देने अछि। कोर्ट क कहब छल जे एहि मामला क निष्पक्ष जांच बिहार मे नहि भ सकैत अछि, संगहि ओहि ठाम सबूतक संग सेहो छेड़छाड़ भ सकैत अछि। कोर्ट क निर्देश पर एहि मामला क सुनवाई पटना स दिल्ली पटियाला कोर्ट मे स्थानांतरित कएल गेल। बाद मे एकरा तीसहजारी कोर्ट आनल गेल। जाही ठाम रोज सुनवाई भ रहल अछि। सात जनवरी, 1975 कए दर्ज एहि मामलाक सुनवाई तीसहजारी कोर्ट मे कहबा लेल रोज भ रहल अछि, मुदा प्रगति क नाम पर इ मामला गवाही स आगू नहि बढि़ सकल अछि। करीब 1200 हजार पन्ना लिखबाक बावजूद इ आई धरि तय नहि भ सकल, जे ललित नारायण मिश्रक हत्या के आ किया केलक। पिछला 42 साल मे मामलाक एकटा मुख्य आरोपित आ बचाव पक्षक चारि टा वकीलक निधन भ चुकल अछि। 17 दिसंबर, 1979 स दिल्ली क तीसहजारी कोर्ट मे एकर सुनवाई चलि रहल अछि। एहि स पहिने एकर सुनवाई पटना मे चलि रहल छल। पटना मे भेल सुनवाई क दौरान बचाव पक्ष क मात्र तीन टा गवाहक गवाही भेल छल। एहि मामला मे एखन धरि करीब 156 गोटे अपन गवाही द चुकल अछि। एहि मे जनवरी 1994 स 2002 क बीच कुल आठ टा मे स पांच टा मुख्य आरोपित क गवाही भेल। एहि मे संतोष आनंद, सुधोव, गोपालजी, अतेश आनंद आ रंजन द्विवेदी प्रमुख छथि। पिछला साल पत्रकार आ पूर्व मंत्री अरुण शौरीक गवाही भेल। ओ 1975 मे एहि मामला स संबंधित दू टा आलेख इंडियन एक्सप्रेस मे लिखने रहथि। एना करि कए अधिकतर गवाह एहि मामला मे कोनो खुलासा करबाक कोशिश नहि केलक अछि। करीब 12 हजार पन्ना स बेसी लंबा एकर सुनवाई भ चुकल अछि, मुदा एखन धरि किछु प्रश्नक उत्तर नहि भेट सकल अछि। सीबीआई इ बतेबा मे एखनो असमर्थ अछि जे आखिर पूर्व रेलमंत्री ललित नारायण मिश्र कए समस्तीपुर मे छोट अस्पताल रहबाक बावजूद बिना प्राथमिक उपचार कए दानापुर किया आनल गेल। गौर करबाक विषय अछि जे दरभंगा स समस्तीपुर क दूरी मात्र आधा घंटा रहितो दरभंगा नहि ल जायल गेल, जाहि ठाम इलाजक बेहतर सुविधा छल। जखन कि ललित बाबू दरभंगा स सांसद छलाह आ हुनकर घायल हेबाक समाचार सुनि दरभंगा क प्रसिद्घ चिकित्सक डॉ. नवाब समस्तीपुर लेल विदा भ गेल छलाह। सीबीआई आइ धरि इ तक पता नहि लगा सकल अछि, जे समस्तीपुर स दानापुर जेबा लेल जाहि ट्रेन क व्यवस्था कएल गेल ओकर स्तर सवारी गाड़ी क स्तर स नीचा रखबाक निर्देश केकर छल। सीबीआई क दस्तावेज मे इ आश्चर्य जताउल गेल अछि जे आखिर गंभीर रूप स घायल रेलमंत्री क विशेष टे्रन कए कोना आ केकर आदेश स समस्तीपुर स दानापुरक बीच करीब डेढ़ सौ किलोमीटरक दौरान कई बेर रोकल गेल आ मामूली गाड़ी कए आगू बढ़ाउल गेल। सीबीआई पिछला चाइर दसक मे इ पता सेहो नहि लगा सकल जे दानापुर ल जेबाक विचार केकर छल आ एकर पाछु तर्क कि छल। तीन दशक बितलाक बावजूद इ प्रश्न निरूत्तर अछि, जे समस्तीपुर मे ललित बाबू स गंभीर स्थिति हुनक छोट भाई जगन्नाथ मिश्र क छल, मुदा ओ बचि गेलाह आ ललित बाबू क निधन भ गेल। ज्ञात हुए जे एहि हत्याकांड क किछु दिन बाद जगन्नाथ मिश्र बिहार क मुख्यमंत्री बनलाह।
सीबीआई क दस्तावेज कहैत अछि जे ललित बाबू मोकामा धरि चलैत-फिरैत अवस्था मे छलाह त दानापुर पहुंचैत-पहुंचैत हुनकर मौत कोना भ गेल। सवाल उठैत अछि जे अगर मोकामा क बाद ललित बाबू क स्थिति एकाएक गंभीर भ गेल त हुनका पटना मे किया नहि उतारि लेल गेल। बिहार मे विकास क राजनीति क जन्मदाता ललित बाबू हत्याक पाछु आनंदमार्गी सबहक हाथ बताउल जा रहल अछि। किछु गोटे एकरा विशुद्घ रूप स राजनीतिक हत्या मानि रहल छथि। एहन लोक क कहब अछि जे ललित बाबू कांगे्रस मे काफी मजबूत भ गेल छलाह। रूस स हुनक नजदीकी कांग्रेस कs किछु नेता लेल परेशानी बनि गेल छल। एहि संदेहक पाछु सेहो ठोस तर्क देल जाइत अछि। 3 जनवरी, 1975 कए जखन समस्तीपुर मे ललित बाबू पर बम स हमला भेल तखन बिना कोनो तय कार्यक्रम कए प्रधानमंत्री कार्यालय क एकटा पैघ अधिकारी बेगूसराय मे छलाह। कहल जाइत अछि जे ओ अधिकारी रामविलास झा क संपर्क मे छलाह। ललित बाबू एकटा संबंधिक कहब अछि जे समस्तीपुर स दानापुर ल जेबाक फैसला दिल्ली स आएल छल, मुदा प्रश्न उठैत अछि जे जखन ललित बाबू होश मे छलाह आ जगन्नाथ मिश्रक गंभीर हालत कए देख हुनकर तत्काल इलाज लेल चिंतित छलाह, तखन आखिर वो दानापुर जेबा लेल तैयार कोना भेलथि। सवाल इहो अछि जे मोकामा क बाद आखिर कि भेल जे ललित बाबू दानापुर पहुंचैत-पहुंचैत नहि बचि सकलाह। सवाल बहुत अछि मुदा उत्तरक बाट तकैत-तकैत आंख पथरा रहल अछि। आशा अछि हुनक हत्याक 42 बरख मे मिथिला अपन एहि पुत्रक हत्यारा आ हत्या क पाछु कारण कए जानि सकत।
साभार : इन्टरनेट


text:
हास्य कविता
"कारीगर" कतेक दिन बाद परीक्षा पास केलक
ओ त बड्ड बुडिबक अछि
अहाँ त बड्ड पहिने बड़का हाकिम बनि गेलौहं
ताहि द्वारे अहींटा एकटा नीक लोक छी .
अहाँक सफलताक राज त
कहियो ने कियो कही सकैत अछि
अहाँ अपने लेल हरान रहैत छी
आ अहींटा एकटा नीक लोक छी .
सर समाज सँ कोनो मतलब नहि रखलौहं
परदेश मे दूमंजिला मकान बना लेलौहं
गाम घर सँ स्नेह रखनिहर कें
अपनेमने अहाँ बुडिबक बुझहैत छी .
अप्पन सभ्यता संस्कृति अकछाह लगइए
ओकरा अहाँ बिसरै चाहैत छी
परदेश मे रंग-बिरंगक संस्कृति मे
अहाँ के नीक लगइए खूब मगन रहैत छी.
धियो-पूता के मातृभाषा नहि सिखबैत छि
ओकरा अंग्रेजी टा बजै लेल कहैत छी
मत्रिभाषक आंदोलन चलौनिहर बुडिबक
आ अहींटा एकटा नीक लोक छी.
गाम घर पछुआएल अछि रहिए दिऔ
नहि कोनो माने मतलब राखू
अहाँ ए.सी. मे बैसल आराम करैत छि
अहींटा एकटा नीक लोक छी.
सर-समाज सँ स्नेह रखलौहं तहि द्वारे
हम बकलेल बुडिबक घोषित भेल छी
अहाँ रुपैया कम ढ़ेरी लगेलौहं
तहि द्वारे अहींटा एकटा नीक लोक छी.
खली रुपैया टा चिन्हैत छी
अहाँ बिधपुरौआ बेबहर करैत छी.
पाइए अहाँ लेल सभ किछु
आ अहीं टा एकटा नीक लोक छी.
कियो पहिने कियो बाद मे
मेहनत करनिहार त सफल हेबे करत
ओकरा अहाँ प्रोत्साहित कियक नहि करैत छी?
यौ सफलतम मनूख अहींटा एकटा नीक लोक छी.
http://kishankarigar.blogspot.com


text:
नव दिल्ली: मैथिलीक प्रति समर्पित लोकसभ सोशल मीडियाक बेस सदुपयोग क’ रहला अछि आ जुनूनी लोक सभकें एक-दोसरा स’ जुइट क’ अपन मन मोताबिक काज करबामे सेहो सहूलियत भ’ रहलनि अछि. देशक राजधानी दिल्लीमे विगत 21 फरवरी, 2015क’ अंतर्राष्ट्रीय मातृभाखा दिवस पर “मैथिली साहित्य महासभा” केर स्थापना भेल छल. उद्देश्यक निर्वहन करैत विगत 16 अप्रैल 2015 (वृहस्पतिदिन)क’ हितेन्द्र गुप्ता, अमरनाथ झा, संजीव सिन्हा, रमानाथ झा, प्रकाश झा, संजय झा “नागदह”, हेमन्त झा, अमित चौधरी, मनीष झा “बौआभाइ”, सतीश वर्मा आदि लोकनिक उपस्थितिमे एक बैसार भेल.
एहि बैसारक आयोजन छल पूर्वी दिल्लीक शकरपुर स्थित एल.एन.मीडियाक कार्यालयमे जकर अध्यक्षताकें जिम्मा सौंपल गेल वरिष्ठ पत्रकार हितेन्द्र गुप्ताकें. मैथिली साहित्यक भूत, भविष्य आ वर्तमानक स्थितिक चर्च-बर्च करैत पत्र-पत्रिकाक उपलब्धता हेतु एक सुनिश्चित केंद्र निर्धारित करबाक क्रममे हितेन्द्र गुप्ता संचालित एल.एन.मीडिया नेटवर्क स्वयं आगाँ बढि कार्यालयक उपयोग हेतु सहमति देलक. स्थानक समस्याक समाधान भ’ गेल जेकि सभस’ बेसी आवश्यक छल आ तदुपरांत पोथी रखबाक वास्ते अनबारी सेहो चाही जे उपलब्ध करेबाक जिम्मा लेलनि अमित चौधरी. कहबाक अभिप्राय जे उद्देश्य सार्थक हो त’ अर्थ वा व्यवस्था कखनो बाधक नैं भ’ सकैत अछि. अर्थोपार्जनमे व्यस्त सभ गोटे जेना-तेना तालमेल बैसबैत निर्धारित समय पर पहुँचला आ अपन-अपन सहभागिता संग मंतव्य रखैत एकरा निष्पादित केलनि आ नियमित रूपस’ सभ मासक अंतिम वृहस्पतिदिन संध्या काल पाँच स’ सात बजे धरि बैसार करबाक सहमति रखैत आह्वान केलनि जे समस्त प्रकाशक आ लेखक लोकनि अपन-अपन प्रकाशित किछु पोथी साधारण डाक/रजिस्ट्री/हस्तगत वा कुरियर आदिकें माध्यमें पठाबथि आ इच्छुक मैथिल कीनक’ पढ़बा लेल सेहो संपर्क करथु. पत्राचारक पता अछि : एल.एन.मीडिया नेटवर्क, एम.बी.57 बी,गली सं.-2,नजदीक-निर्माण विहार मेट्रो स्टेशन,शकरपुर,दिल्ली-92.
मैथिली साहित्य महासभा आगामी 31 मइ 2015 (रविदिन)क’ मैथिलीक नवोदित ओ नव कविक कविता शैलीमे अपेक्षित निखार आ चमक अनबा लेल अनुभवी आ लब्धप्रतिष्ठित साहित्यकार लोकनिक मार्गदर्शनमे एकदीना कार्यशाला (वर्कशॉप)कें आयोजनक नियार सेहो केलक आ एहि संयोजन सह सञ्चालन समितिक सदस्यक रूपमे जिम्मा सौंपल गेल युवा कवि/लेखक विनीत उत्पल, मनीष झा “बौआभाइ”, विजय झा आ संजय झा ‘नागदह”कें. ओना समय ,स्थान आदिकें निश्चय प्रशिक्षक साहित्यकार आ हॉल आदिक उपलब्धता पर निर्भर करैत अछि जेकि प्रक्रियामे अछि आ जल्दिए एकर अंतिम रूपरेखाकें घोषणा सार्वजनिक कएल जाएत.
कहबाक अभिप्राय जे मिथिला-मैथिलीक प्रति भारत-नेपाल समेत आनो-आनो देशमे रहनिहार मैथिलजन अपन क्रियाकलाप स’ मिथिलाक अस्तित्व बचेबा लेल बिना कोनो मीन-मेखकें जी-जान स’ लागल छथि आ तदनुरूप स्वप्न साकार होइत देखा रहल अछि.
(रिपोर्ट : मिथिमीडिया ब्यूरो)
Tags: हालचाल हालचाल : एहिपार


text:
रवि शंकर
पण्डित रवि शंकर (बङ्गाली: রবি শংকর; जन्म : रवीन्द्र शंकर चौधरी, ७ अप्रिल १९२०, बनारस - ११ डिसेम्बर २०१२)[१] एक सितार वादक आ संगीतकार छल । हुनका विश्वक बहुत महत्वपूर्ण संगीत उत्सवसभमे भाग लेने अछि । उनकर यौवन यूरोप आ भारतमे अपन भाई उदय शंकरसँ नृत्य समूहक साथ यात्रा करैत बितल ।
शिक्षा[सम्पादन करी]
रवि शंकर भारतीय शास्त्रीय संगीतक शिक्षा उस्ताद अल्लाऊद्दीन खाँसँ प्राप्त केने छल । अपन भाई उदय शंकरक नृत्य दलसग भारत आ भारत बाहिर समय बिताए रविशंकर १९३८सँ १९४४टक सितारक अध्ययन कैर फेर स्वतंत्र तरिकासँ काम करै लगल छल । पछा उनकर विवाह उस्ताद अल्लाऊद्दीन खाँक बेटी अन्नपूर्णा सँग भेल ।
जीवनी[सम्पादन करी]
सन्दर्भ सामग्रीसभ[सम्पादन करी]
- ↑ "सितार वादक पण्डित रविशंकरको निधन", जनसत्ता (वाशिंगटन), १२ दिसम्बर २०१२, अन्तिम पहुँच १२ दिसम्बर २०१२।


text:
झारखण्ड सरकार मैथिली (अंगिका सहित) कें राज्यक द्वितीय राजभाषाक दर्जा देलक अछि. मुख्यमंत्री रघुबर दास केर अध्यक्षता मे काल्हि 21 मार्च कें बैसल राज्य मंत्रिमंडल बिहार राजभाषा (झारखण्ड संशोधन) अध्यादेश 2018क प्रारूप कें स्वीकृति देलक अछि.
एहि अंतर्गत मैथिली झारखण्ड राज्यक द्वितीय राजभाषा बनि गेल अछि. एहि संगे राज्य सरकार मैथिली मे निर्देश आदि जारी करत. भाषा विकास ओ प्रसार लेल सरकारी नियमानुसार काज होएत.
जानकारी हो जे मैथिली (अंगिका सहित) संगे आब कुल 14 गोट भाषा कें झारखण्डक द्वितीय राजभाषाक दर्जा प्राप्त भ’ गेल अछि. सरकार जनगणना कें आधार बना एहन निर्णय लेलक अछि.
धियान देबए योग्य बात ई अछि जे अंगिका लेल जनगणना केर आंकड़ा अलग सं नै छै, तथापि एकरा राजभाषा बनाओल गेल अछि. एतय ई स्पष्ट अछि जे चूंकि अंगिका बोलीक रूप मे अधिक व्यवहृत होइछ तैं जनसुविधा कें देखैत एकरा फराक सं उल्लिखित कएल गेल अछि.
हालांकि मैथिलीक उपभाषा अंगिका कें फराक सं उल्लेख भेने मैथिलीप्रेमी मध्य क्षोभ देखल जाइछ. ओम्हर बिहार सरकार पहिनहि फराक अंगिका अकादमी गठित क’ मिथिलाक लोक कें चकित क’ देने छल. राजनीति छै, आ राजनीति मे नेता लोकनिक नेत पर नीति निर्धारित होइछ.
ओना मैथिली आ अंगिका दुनू लेल अलग-अलग सं उत्सव मना लेब सेहो बेजाए विकल्प नै हेतै. उपभाषा बढ़ने भाषा मजगूते होइ छै.
जनगणनाक आंकड़ा पर इजोत दी त' राज्य मे मगही बजनिहारक संख्या 6.82% (18,35,273), भोजपुरी बजनिहारक संख्या 2.44% (6,56,393) आ मैथिली बजनिहारक संख्या 0.52% (1,41,184) अछि. जनगणना मे अंगिकाक जिकिर नै अछि. मगही आ भोजपुरी लातेहार, पलामू आ गढ़वा जिला मे मूल रूप सं बाजल जाइछ त' जमशेदपुर, दुमका, देवघर, गोड्डा आ साहेबगंज आदि जिला मे मैथिली बजनिहार छथि. ओना देखल जाए त' झारखण्ड मे सभतरि मैथिलीभाषी मूलवासी वा प्रवासी रूप मे भेटि सकैत छथि. मुदा आंकड़ा एकरत्ती दुब्बर अछि.
मैथिलीभाषी लेल ई बड़का उपलब्धि कहल जा सकैत अछि. ओना क्रेडिटक लूझ जारी रहतै तथापि झारखण्डक मैथिलीभाषी ओ भाषा स्वयंसेवी लोकनिक प्रयास एहि मे प्रबल रूप सं शामिल अछि.
आब बिहार सरकार मैथिली कें संग जे दुर्नीति खेला रहल अछि तकर सुधार करैत अछि कि नै, से देखबाक चाही. भारतक संविधान आ साहित्य अकादेमी मे शामिल भेलाक बावजूद अपन मूल प्रान्त बिहारे मे ई अवहेलित, उपेक्षित अछि.
मैथिलीक पक्ष मे झारखण्ड सरकारक ई निर्णय मैथिलीक भविष्य लिखत, से विश्वास.
सब कें बधाइ!


text:
कलकत्ता. भारतीय भाषा परिषद् मे मिथिला विकास परिषद् द्वारा आयोजित ओ अंजय चौधरी द्वारा संयोजित साहित्यिक अनुष्ठान मे रविदिन 23 सितम्बर २०१२ कें देखल गेल जे मैथिली कविता आब मात्र पत्र-पत्रिकाक पृष्ठ पर नहि मंच पर सेहो अपन स्थान मंगैत अछि. आयोजित कार्यक्रम केर तेसर सत्र मे समय अभाव केर बहन्ना क' कतेको वरिष्ठ कवि कें प्रस्तुति करय सं वंचित कयल गेल, जखन कि प्रेक्षागृह केर खचाखच भरल दर्शक कविता सुनबा मे बेस रूचि देखा रहल छल. साहित्यिक आयोजन मे दर्शक आ साहित्यिक पत्रिका केर पाठक डिबिया सं तकने भेटब मोसकिल अछि....एहन सन बात आब फूसि भ' गेल. कल्हुका कार्यक्रम केर अपार सफलता जतय मैथिल समाज कें आलोकित कयलक, ओतहि पाहून रूपें उपस्थित आन समाजक लोक अचंभित छलाह. बहुत बुद्धिमता सं आयोजक लोकनि समयाभावक कारणें नव ओ युवा कवि लोकनि कें काव्य-पाठ लेल आमंत्रित करैत पनरह गोट कवि मे सं 8 गोटे काव्य-पाठ क' सकलाह. परिषदक ई डेग एक नव आयाम गढ़लक अछि.
काव्य पाठ करय जखने विवेक कुमार झा मंच पर अयलाह दर्शक लोकनि करतल ध्वनि सं स्वागत केलनि. विवेक केर प्रस्तुति बेस नीक आ उत्साही रहल. तत्पश्चात चन्दन कुमार झा गजल ल' एलाह त' दर्शक बेर रुचि सं सुनैत दस पांति केर गजल पर लगभग बीसो बेर करतल ध्वनि सं हुनक उत्साह बढौलक. चन्दन जी केर प्रस्तुति सिद्ध कयलक जे मैथिली मंच मंगइए. दर्शक सुनय चाहैए. रचना मे दम हो आ प्रस्तुति ढंग सं कयल जाय त' गेय कविता वा गजल मंच पर कमाल क' सकैए. एकर संगहि राजीव रंजन मिश्र केर ओजस्वी गजल आ प्रस्तुति सेहो दर्शकक बेस ताली बटोरलक. भास्करानंद झा 'भास्कर' केर 'फेसबुकिया पति' कविताक प्रस्तुति बेस रुचिगर छल. ओना फेसबुकिया पति' वेब पर पहिने सं प्रशंसा बटोरने अछि. रूपेश कुमार झा 'त्योंथ' सेहो अपन सहज अंदाज मे 'जे तकै छी' कविता केर पाठ केलनि. विजय इस्सर अपन सुमधुर आवाज मे कविता प्रस्तुत केलनि. वरिष्ठ कवि लक्ष्मण झा 'सागर' डेंगू पर आधारित कविता पढलनि. विषय टटका आ चर्चित रहने लोक कान पाथि क' सुनलनि. अंत मे सत्र केर अध्यक्ष विद्यानंद झा कविता पाठ क' सत्रक समापनक घोषणा केलनि.
काव्य पाठ करय जखने विवेक कुमार झा मंच पर अयलाह दर्शक लोकनि करतल ध्वनि सं स्वागत केलनि. विवेक केर प्रस्तुति बेस नीक आ उत्साही रहल. तत्पश्चात चन्दन कुमार झा गजल ल' एलाह त' दर्शक बेर रुचि सं सुनैत दस पांति केर गजल पर लगभग बीसो बेर करतल ध्वनि सं हुनक उत्साह बढौलक. चन्दन जी केर प्रस्तुति सिद्ध कयलक जे मैथिली मंच मंगइए. दर्शक सुनय चाहैए. रचना मे दम हो आ प्रस्तुति ढंग सं कयल जाय त' गेय कविता वा गजल मंच पर कमाल क' सकैए. एकर संगहि राजीव रंजन मिश्र केर ओजस्वी गजल आ प्रस्तुति सेहो दर्शकक बेस ताली बटोरलक. भास्करानंद झा 'भास्कर' केर 'फेसबुकिया पति' कविताक प्रस्तुति बेस रुचिगर छल. ओना फेसबुकिया पति' वेब पर पहिने सं प्रशंसा बटोरने अछि. रूपेश कुमार झा 'त्योंथ' सेहो अपन सहज अंदाज मे 'जे तकै छी' कविता केर पाठ केलनि. विजय इस्सर अपन सुमधुर आवाज मे कविता प्रस्तुत केलनि. वरिष्ठ कवि लक्ष्मण झा 'सागर' डेंगू पर आधारित कविता पढलनि. विषय टटका आ चर्चित रहने लोक कान पाथि क' सुनलनि. अंत मे सत्र केर अध्यक्ष विद्यानंद झा कविता पाठ क' सत्रक समापनक घोषणा केलनि.
एहि कार्यक्रम मे एतेक त' स्पष्टे भेल जे कविता वा गजल दर्शक/श्रोता केर रूचि केर विषय अछि. एकरा नीरस कहि मंच सं दूर कोठली वा किताब मे बन्न नहि करबाक चाही. संभावना छैक, पहिने डेग त' बढ़इक.
(Report: मिथिमीडिया ब्यूरो)
Tags: हालचाल


text:
पटना। नवजात कए अकाल मौत स बचेबा लेल राज्य क 23 जिला मे स्पेशल केयर न्यू बॉर्न यूनिट एससीएनयू खोलल जा रहल अछि। इ फैसला हर वर्ष करीब 60 हजार नवजात क जान बचेबा लेल कैल गेल अछि। एकरा लेल सबटा सिविल सर्जन कए यूनिसेफ क सहयोग स दू दिन क प्रशिक्षण देल गेल अछि।
एहि यूनिट मे अत्याधुनिक उपकरण जेना बिलरूबिनोमीटर, रेडिएंट वार्मर, फोटोथिरेपी, सिर्रिज पंप, पल्स ऑक्सीमीटर, ऑक्सीजन कॉनसंटेट, ग्लूकोमीटर आ ऑक्सीजन हुड सहित अन्य उपकरण लगाउल जाएत। एहि स पहिने यूनिसेफ द्वारा छहटा जिला वैशाली, सहरसा, पूर्णिया, अररिया, सुपौल आ मधेपुरा जिला मे एहन यूनिट क सेवा बहाल करि चुकल अछि।


text:
“चिड़चिड़ी”
– राजकुमार झा, सझुआर ।
– ३१ मई, २०२० (रविदिन)
********
प्रकृति अपन आँचरिमे एक सँ एक उपयोगी वनस्पति समेटि मनुक्खके विलक्षण उपहार दS कृतार्थ करैत आबि रहल अछि । पूर्व समयमे चर्मरोगक घरेलू उपचार एहि वनस्पति द्वारा होइत छल । ताहि समय रूपया-पैसाक ओतेक प्रचुरता नहि छलैक । छोट-छीन घावक घरेलू उपचार जंगल-झाड़ वा वन-उपवनमे स्वतः उगल वनस्पति केर माध्यमें सुगमतापूर्वक कयल जाइत छल । ग्रामीण परिवेशमे रहनिहार बहुसंख्यक समाज बड्ड बेशी लाभान्वित होइत छलाह । जखन बड्ड बेशी तबीयत खराब होइत छल तखनहिं डॉक्टर-वैद्यक दरकार, अनुभव कयल जाइत छल । साधारणतः दवाई-दारूक खगताक परिपूर्ति घरेलू उपचार केर माध्यमें सफलतापूर्वक भS जाइत छलैक । आई चर्चा करब एक एहेन जंगली वनस्पतिके, जकर नाम थिकैक “चिड़चिड़ी ।”
अपने अनुभव करैत होयब जखन गामक जंगल-झाड़, वन-उपवन वा रस्ताक कातमे घुमबाक अवसर भेटल होयत, चिड़चिड़ीक छोट-छोट सुन्दर झाड़ अनायास अपना दिशि ध्यान आकृष्ट करैत होयत । देखबामे सुन्दर एवम् छोट-छोट कंटीली फड़ल फSर वा बीया अपना भीतर घरेलू उपचारक गुणसँ परिपूर्ण रहैत अछि । पहिने धिया-पूताके पैरमे ठर्रा घाव भS जाइत छलैक । जकर घरेलू आ औषधिए उपचार चिड़चिड़ीक बीयासँ दाई-माई करैत छलीह । उपचारक विधान बेशी भरिगर वा खर्चीला सेहो नहि छल । चिड़चिड़ीक झाड़सँ ओकर बीया तोड़ि रौदमे सुखायल जाइत छल । आटा जकाँ मेही सँ पीसीके नारियल तेलमे बढ़िया जकाँ मिलाय घाव पर लगायल जाइत छल । दू-चारि चोटमे घाव जड़ि समेत निपत्ता भS जाइत छल । एखनहुँ बहुत बेशी संख्यामे चिड़चिड़ीक झाड़ उपलब्ध अछि । मुदा देशी उपचारक प्रति उदासीनता एहि झाड़क उपयोगिता पर प्रश्नचिन्ह ठाढ़ कS देने अछि ।
घरेलू उपचारमे वनस्पतिक योगदान, प्रकृतिक कृपा-प्रसादात सुलभ भS पबैत अछि । मुदा आब स्थिति पूर्णतः विपरीत अछि । गाममे छी घूमबाक क्रममे एहि विलक्षण झाड़ दिशि नजरि चलि गेल । धियापूतामे एहि झाड़क बीयामे विद्यमान औषधिए गुण देखने रहि तैं नव पीढ़ीक जानकारी हेतु अपन अल्प ज्ञान केर माध्यमें रखबाक प्रयास कयलौं । जिनका नजरिमे एहि झाड़मे जँ आओरो उपयोगी गुण होइक, कृपया अवगत करेबाक कष्ट करी संगहिं समाजक समक्ष रखबाक प्रयास करी । जय श्री हरि ।


text:
नवका- पुरनका लेख सर्च करु...
जितिया पावनि
मिथिला मे महिला सभक बीच एकटा सभस लोकप्रिय पावनि अछि जितिया. ओना ई पावनि पूरा यूपी-बिहार केर महिला सभ करय छथिन्ह. हमर मां... दीदी... भाभी सभ कएने छथिन्ह. ई 21 सितम्बर के नहाय खाय सं शुरू भेल... 22 केर पूरा निराहार आओर निर्जला केर संग उपवास आओर 23 केर भोरे- भोर पारण. मिथिला मे एहि पावनि के सभ सं भारी पावनि कहल जाएत अछि. एकटा कहावत सेहो अछि जितिया पावनि बड़ भारी...धिआ पुता के ठोकि सुतएलौं अपने खएलौं भरि थारी.
एहि पावनि के पुत्र केर कामना... पुत्र केर दीर्घायु होबय केर लेल कएल जाएत अछि. एक तरहे कहि सकय छी जे एहि पावनि के मां अपन बेटा केर लेल करय छथिन्ह. उपवास कs कष्ट झेलय छथिन्ह. कहल जाएत अछि जे एहि अनुष्टान सं व्रती के शारीरिक सुख के अलावा कइटा रोग सं मुक्ति मिलैत छनि. व्रत के प्रभाव सं पुत्र-पौत्र सदा आरोग्य रहय छथिन्ह. उपवास केर बाद जीमोहन धारण कएला सं वंशक वृद्धि आओर समृद्धि होएत अछि. उपवास केर बाद राजा जीमूतवाहन केर कथा सेहो सुनल जाएत अछि. उपवास केर बाद पारण केर समय कई तरहक पकवान... खनाय- पिनाय होएत अछि. भोरे- भोर सुतले मे सं नेना-धिया-पुता के उठा कs नीक नीक चीज खाय लेल मिलैत अछि. मिठाई सभ सेहो मिलैत अछि.
एहि पावनि के पुत्र केर कामना... पुत्र केर दीर्घायु होबय केर लेल कएल जाएत अछि. एक तरहे कहि सकय छी जे एहि पावनि के मां अपन बेटा केर लेल करय छथिन्ह. उपवास कs कष्ट झेलय छथिन्ह. कहल जाएत अछि जे एहि अनुष्टान सं व्रती के शारीरिक सुख के अलावा कइटा रोग सं मुक्ति मिलैत छनि. व्रत के प्रभाव सं पुत्र-पौत्र सदा आरोग्य रहय छथिन्ह. उपवास केर बाद जीमोहन धारण कएला सं वंशक वृद्धि आओर समृद्धि होएत अछि. उपवास केर बाद राजा जीमूतवाहन केर कथा सेहो सुनल जाएत अछि. उपवास केर बाद पारण केर समय कई तरहक पकवान... खनाय- पिनाय होएत अछि. भोरे- भोर सुतले मे सं नेना-धिया-पुता के उठा कs नीक नीक चीज खाय लेल मिलैत अछि. मिठाई सभ सेहो मिलैत अछि.
सदस्यता लें टिप्पणियाँ भेजें (Atom)


text:
जीवित्पुत्रिका (जितिया) व्रत कथा : मातागण इ व्रत अपार श्रद्धाक संग करैत छथि। जीवित्पुत्रिका व्रत के संग जीमूतवाहन केर कथा जुड़ल अछि। जे एहि प्रकारे अछि; गन्धर्व सभक राजकुमार केँ नाम जीमूतवाहन छल। ओ बड्ड उदार आर परोपकारी छलाह। जीमूतवाहन केँ पिता वृद्धावस्था म' वानप्रस्थ आश्रम जायत घरी हुनका राजसिंहासन पर बैसा देलन्हि, मुदा, हुनकर मोन राज-पाट म' नै लगलैन। ओ राज्यक भार अप्पन भाई पर छोईड़ खुद वन म' पिता केर सेवा करबाक लेल चल गेला। ओतहि हुनकर बियाह मलयवती नाम केँ राजकन्या सँ भेलन्हि।
एक दिन जखन वन म' भ्रमण करैत जीमूतवाहन बहुत दूर चल गेला, तेँ हुनका एक वृद्धा विलाप करैत देखार देलन्हि। हुनका सँ पुछला पर वृद्धा काने लागलीह आर कहली 'हम नागवंश केँ स्त्री छी आर हमरा एके गोट पुत्र अछि। पक्षीराजगरुड़क समक्ष नाग सभ हुनका प्रतिदिन भक्षण हेतु एक नाग सौपवाक प्रतिज्ञा केना अछि। आय हमर पुत्र शंखचूड़ केर बलिक दिन छी ताहि लेल हम कानैत छी;
जीमूतवाहन वृद्धा क' आश्वस्त करैत कहला, 'नै कानू, हम अपनेक पुत्र केँ प्राणक रक्षा करब। आय हुनका बदला हम स्वयं अपना आप क' लाल कपड़ा ओढ़ी वध्य-शिला पर लेटब' एतबा कही जीमूतवाहन शंखचूड़ केँ हाथ सँ लाल कपड़ा ल' ओकरा ओढ़ी गरुड़ क' बलि देबाक लेल तय स्थल वध्य-शिला पर लेट गेलाह। नियत समय पर गरुड़ तेजी सँ अएलाह आर ओ लाल कपड़ा ओढल जीमूतवाहन क' पंजा म' ल पहाड़ के शिखर पर बैस रहला।
अप्पन चंगुर म' गिरफ्तार प्राणी केँ आँखि म' नोर आर मुंह सँ आह निकलैत नै देखि गरुड़ क' आश्चर्य भेलन्हि। ओ जीमूतवाहन सँ हुनकर परिचय पुछलनि। जीमूतवाहन सबटा खिस्सा गरुड़ क' सुनेलनि। गरुड़जी हुनकर बहादुरी आर दोसरक प्राणक रक्षा करबाक लेल स्वयं क' बलिदान देबै बला हिम्मत सँ बहुत प्रभावित भेलन्हि। प्रसन्न भ'केँ गरुड़जी हुनका जीवनदान द' देलन्हि आर नाग सभक बलि नै लेबाक वचन सेहो देलन्हि। एहि तरहे जीमूतवाहन केर साहस सँ नाग-जातिक रक्षा भेलन्हि। तहिये सँ पुत्रक सुरक्षा हेतु जीमूतवाहन केर पूजाक प्रथा शुरू भेल।
आश्विन कृष्ण अष्टमी केँ प्रदोषकाल म' पुत्रवती मातागण जीमूतवाहन केँ पूजा करैत छथि। कैलाश पर्वत पर भगवान शंकर माता पार्वती क' कथा सुनबैत कहला कि आश्विन कृष्ण अष्टमी के दिन उपवास करि जे स्त्री सायं प्रदोषकाल म' जीमूतवाहन केर पूजा करती आर कथा सुनलाक बाद आचार्य क' दक्षिणा देती, ओ पुत्र-पौत्रक पूर्ण सुख प्राप्त करती। व्रतक पारण दोसर दिन अष्टमी तिथिक समाप्ति केँ बाद कायल जायत अछि। इ व्रत अत्यंत फलदायी होयत अछि।


text:
सुधा मिश्र ।
पैसा एक व्यक्तिसँ दोसर व्यक्तिमे आदानप्रदान होइत रहैत छै।किछु किनबेसाहके बेगरता सभके रहैत छै। ग्राहक सँ दोकानदार आ दोकानदार सँ दोसर ग्राहक हाथ पैसा चलायमान रहैत छै। एक व्यक्ति के हाथ सँ दोसर व्यक्ति के हाथमे पहुँचैत रहके कारण पैसासँ कोरोना वायरसके संक्रमणके जोखिम उच्च छै।
कोरोना वायरस के संक्रमण सँ बाचके लेल लोक मास्क पहिरब,बेर बेर हाथ सेनिटाइज करैत रहब आ समाजिक दुरी बनेने रहब त अचुक दबाई छै । तहिना पैसा सँ दुरी बनेनाई अर्थात पैसा छुलाक वाद हाथ सेनिटाइज केनाई
तेतबे जरुरी छै।
दैनिक रूपमे प्रयोग होबबाला पैसा सोंचब सँ बेसी गंदा रहैत छै।पैसा जहितहि हाथ सँ छुवाइत रहके वजह सँ अहिमे बहुतो रास किटाणुके बाँस स्थान भजाति छै। पैसा बहुत गंदा होबके कारण अकरा संक्रमणरहित बनाक राखब जरुरी छै।
पैसाके एकेटा नोटमे सेहो संक्रमण फैलाब जोग सयो प्रकारके ब्याक्टेरिया, फंगस तथा वायरस होइत छै।पैसाके मनमानी ढंग सँ जेनातेना छुल त जाइछै मुदा लोकके अकर सफाईके चिन्ता साफे नहि रहैत छै। एक तरह सँ कही त लोक पैसाके गंदा मानितो नहि छै। पैसा छुलाक वाद हाथ साबुनपानी सँ धोअब कहियो सँ लोक जरुरी नै मानियायल छै।
पैसा डाक्टर सँ लक बिरामी तैकके हाथ पँहुचैत छै।रोग सँ संक्रमित आ निरोगी सभके हाथ गेला सँ पैसा विभिन्न रोगके संवाहक भसकैछै। स्वास्थ्य विज्ञके अनुसार कागजके रुपैया सँ बेसी क्वाइनमे वायरस ब्याक्टेरिया जिवित रहैत छै। कागजक नोटमे दु दिन तैक जिवित रहबाला वायरस ब्याक्टेरिया क्वाइनमे लम्बा समय तैक जिवित रहैत छै। स्विस अध्ययनके अनुसार तँ पैसामे बारह दिन तैक जिवाणु बाँचल रहि सकैय।
एक अध्ययनमे कहल अनुसार १० प्रतिशत कोरोना भाइरस ४ घण्टा तकि मात्र नोटमे जिवित रहि सकैय। जकरा रातिभर सुख्खा ठाममे राखिक या २ घण्टा रौदमे सुखाक सामान्यतया संक्रमणरहित कायल जाँ सकैय।
क्वाइनके स्प्रिट या स्यानिटाइजरसँ सफा कय रौदमे सुखाक सुरक्षित बनायलजाय सकैय।
पन्जा लगाक मात्र पैसाके कारोबार करी, पैसाके भान्स घर, बैठक या सुतबाला ठाम सँ दुर राखी, प्रयोग कायल पैसाके सुख्खा ठाममे पसारिक राखी तथा सामान किनैत काल खुद्रा मिलाक दी जाहि सँ फिर्ता लेब नहि परे।पैसाके विकल्पके रुपमे प्रयोग होबबाला कार्ड सेहो संक्रमण सँ सुरक्षित नहि छै।अनलाइन कारोबारके सुरक्षित मानल गेल अछि।
यी जतेक उपाय कयलोपर सबसँ प्रभावकारी उपाय जे पैसा छुलाक बाद हाथसँ नाक, मुह तथा आँखि नहि छुबी। साबुनपानी सँ रगरिरगरिकँ हाथ धोई। धोलाके वाद हाथके सफा तौलिया गम्छा सँ पोछिक राखी।
कोरोना महामारीमे पैसाके कोना संक्रमणरहित राखी ? covid-19
सुधा मिश्र ।


text:
दड़िभंगा: भारतीय जनता पार्टी केर प्रधानमंत्री पद प्रत्याशी नरेन्द्र मोदी बृहस्पति कें काशी सं सोझे मिथिला पहुँचलाह. ओ वाराणसी मे पहिने चुनावी नामांकन करओलनि. फेर मिथिला दिस विदा भेलाह. ओ मिथिलाक सहरसा, दड़िभंगा ओ मधुबनी मे बीजेपी उमेदवार कें जीतयबाक अपील कयलनि. ओ पूर्व प्रधानमंत्री अटल बिहारी वाजपेयी कें स्मरण करैत मिथिलाक विकास कें बात कहलनि. वाराणसी मे नामांकनक बाद सोझे सहरसा पहुंचल नरेन्द्र मोदी सहरसाक पटेल मैदान मे कोसीक विकासक भावी कार्ययोजना बतओलनि. पूर्व प्रधानमंत्री अटल बिहारी वाजपेयी केर शासन काल मे संपन्न भेल कोसी महासेतु सन विकास कार्य केर चर्चा करैत नरेन्द्र मोदी कहलनि जे वाजपेयी जी निर्मली महासेतु केर शिलान्यास कयलनि आ परियोजना पूरा भेल मुदा निर्मली मे रेल महासेतु परियोजना अटकल अछि. दरभंगा-मधुबनी मे भाजपाक पीएम पद उमेदवार नरेन्द्र मोदी कहलनि जे एहि बेर कांग्रेस आ ओकर सहयोगी दल कतेको राज्य मे खाता नहि खोलि सकत. ओ मधुबनी मे हवाई अड्डा मैदान आ दड़िभंगा राज मैदान मे चुनावी सभा कें सम्बोधित कयलनि. ओ कहलनि जे मैथिली अत्यंत मधुर भाषा अछि. अटल जी केर सरकार बनल त' ओ आठम अनुसूचि मे एकरा स्थान देलनि. देश मे मोदी लहरि अछइत मिथिला मे जनप्रतिनिधि लोकनिक किरदानी सं कमजोर भेल जनाधार कें एहि जनसभा सभ सं कत्तेक बल भेटलैक से चुनाव बादे देखल जा सकत.
मिरानिसे कएलक राज्य निर्माणक मांग: दड़िभंगा मे मिथिला राज्य निर्माण सेना केर कार्यकर्ता लोकनि मिथिला राज्यक निर्माणक माँग करइत मोदीक सोझां बड़का बैनर लगा प्रदर्शन कयलक. मोदी पोस्टर देखि बजलाह जे हम अहां लोकनिक दुख-दर्द बुझै छी. कीर्ति आजाद पृथक मिथिला राज्यक समर्थक छथि संगहि लोजपा नेता रामचन्द्र पासवान सेहो पृथक राज्यक समर्थन मे बजलाह.
बीजेपी केर चुनावी धोषणापत्र मैथिली मे: भारतीय जनता पार्टी मैथिली मे घोषणपत्र जारी केलक अछि. पार्टी 11टा मान्यताप्राप्त भाखा मे घोषणपत्र जारी केलक, जाहि मे मैथिली सेहो अछि. बिहार सरकार ओ आन दल सभक मैथिली प्रति रुख व्यवहारक मारि झेलैत भाखाप्रेमी लेल ई औखधि सं कम नहि अछि. ज्ञात हो जे अखिल भारतीय मिथिला पार्टी केर घोषणापत्र सेहो मैथिली मे अछि, जकर मधुबनी सं रत्नेश्वर झा उमेदवार छथि आ चुनावचिह्न नारिकेर अछि.
(Report: मिथिमीडिया ब्यूरो/ Photo: FB )
(Report: मिथिमीडिया ब्यूरो/ Photo: FB )
Tags: हालचाल


text:
अररिया जिला मे कुर्सा कांटा थाना के बतराहा गाम मे एसएसबी ( सशस्त्र सीमा बल ) के जवान एकदम सं राक्षस जकां बनि गेल. एहिठाम कथित रूप सं वासना के आगि मे पगलाएल जवान के गोलीबारी सं चारि लोक मारल गेलाह आओर करीब 17 लोक घायल भ गेलाह.
बताएल जा रहल अछि जे बतराहा कैंप के किछ एसएसबी जवान रविवार के राति मे नशा मे धूत भ महिला सभ सं छेड़खानी करय लागल. दूटा जवान गाम के एकटा घर मे जा घुसि महिला सं बदसलूकी करय लागल.
किछ लोक के कहनाय छनि जे 24वीं बटालियन के दूटा जवान एकटा महिला संग बलात्कार करय के कोशिश करलक. जखन लोक के एहि बात के पता चललन्हि त ओ एकर विरोध करि दूनु जवान के पकड़ि लेलखिन्ह. एहि के बाद मामला बढ़ि गेल.
अपन जवान के छोड़ाबय आओर लोक के विरोध सं बाचय लेल एसएसबी जवान गोली चला देलक. जेहि मे चारि लोक मारल गेलाह आओर 17टा घायल भ गेलाह. खबर अछि जे एसएसबी के दूटा जवान सेहो घायल अछि.
जवान सीमा पर तैनात अपन आओर संगी सभ के बुला लेलखिन्ह जे कहर बनि क लोक के ऊपर टूटि पड़ल. गोलीबारी मे एकहिं परिवार के तीनटा लोक मारल गेलाह. जवान के सामने जे आएल-जेना आएल ...ओकरा मारि-पीट क अधमज्जर करि देल गेल.
घायल के पास के अस्पताल मे भर्ती कराएल गेल अछि. घटना के लsक लोक मे भारी गुस्सा अछि. लोक के भीतर आगि सुलगि रहल अछि जे किछिओ रूप धरि सकैत अछि.
लोक के एहि ठंड मे एहन मारि पड़ल छनि जे ओ जिनगी भरि भूल नहि सकय छथिन्ह. गुस्साएल लोक एहि के बाद एकटा कैंप मे आगि सेहो लगा देलखिन्ह आओर किछ जवान के बंधक बना लेलखिन्ह जिनका बाद मे पूर्णिया के डीआईजी के मनएला के बाद छोड़ल गेल.
घटना के जानकारी मिलला के बाद मुख्यमंत्री नीतीश कुमार जांच के आदेश द देलखिन्ह आओर मारल गेल लोक के परिवार के एक-एक लाख रुपया मुआवजा देबय के घोषणा करलखिन्ह. राज्य सरकार आब एहि मुद्दा के केंद्र सरकार के आगां उठाएत.
एसएसबी के अधिकारी के कहबाक अछि जे ई इलाका नेपाल बॉर्डर वाला अछि आओर जवान सभ किछ स्मगलर के तलाशी अभियान मे जुटल छलाह कि किछ शरारती तत्व एकरा ई रूप द देलक. जेहि के बाद जवान के गोली चलाबय लेल मजबूर होए पड़ल.
मुदा एसएसबी के गुंडागर्दी के ई पहिल घटना नहि अछि. एहि सं पहिनहु छेड़छाड़ के कइटा घटना भेल अछि. लोक सभ जवान सं तंग आबि गेल छथिन्ह आओर ओ चाहय छथिन्ह जे केहुना ई कैंप एहि ठाम सं हटय.
हाल एहन अछि जे महिला सभ सुरक्षा के लेल तैनात एहि जवान के कैंप के आसपास सं गुजरय सं डरय छथीह. आब अहां सोचि सकय छी जे स्थानीय लोक मे जवान के प्रति कि सोच छनि.
कैंप खुलला के बाद सं इलाका मे मांस...माछ... सब्जी...तरकारी सभ किछ के दाम त बढ़िए गेल अछि. लोक के भीतर डर सेहो बढ़ि गेल अछि जखन कि लोक मे सुरक्षा के भावना जगबाक चाही छल... भ रहल अछि उल्टा.
आखिर जवानों त आदमीए अछि. घर परिवार सं दूर रहला... छुट्टी नहि मिलला सं तनाव मे रहय छथिन्ह.मुदा एकर मतलब त ई नहि न जे एकदम सं पगला जाए. पिछला साल एहने हाल मधुबनी जिला के राजनगर मे भेल छल.
जतय एसएसबी के जवान सभ के गुंडागर्दी सं कइटा लोक पीटाएल छलाह. जवान सभ पूरा राजनगर मे लोक पर कहर बरपा देने छल. सरकार के एहि पर गंभीरता सं विचार करय के जरूरत अछि.


text:
नवका- पुरनका लेख सर्च करु...
मधुबनी पेंटिंग पर ज़ोर
बिहार सरकार मधुबनी पेंटिंग... मिथिला पेंटिंग के बढ़ावा देबय लेल पूरा जोर लगाबय जा रहल अछि. सरकार के कोशिश एकरा दुनिया भर मे स्थापित करय के... लोकप्रिय बनाबय के आओर एकर कलाकार के एकटा नवका पहचान दिलाबय के अछि.
एहि लेल सरकार एहि मास 22 मार्च सं साल भर मनाबय जा रहल बिहार उत्सव के मौका पर देश भर मे मिथिला पेंटिंग के जमिsक प्रचार-प्रसारकरत. पटना के संग दिल्ली आओर दोसर शहर मे प्रदर्शनी लगाएल जाएत.
एकर झलक अहां पटना के गांधी मैदान आओर दिल्ली मे सेहो देख सकय छी. कलाकार सभ सं व्यक्तिगत रूप सं भेंटघांट सेहो करि सकय छी. जे अपन करियर एहि क्षेत्र मे बनाबय चाहय छथिन्ह हुनकर मार्गदर्शन सेहो कएल जाएत.
एकरे संग सरकार पर्यटन के क्षेत्र मे काफी प्रगति के देखैत राज्य के सभ पर्यटक स्थल पर मिथिला पेंटिग लगाबय के सेहो विचार करि रहल अछि. पर्टयन के इ हाल अछि जे गोवा सं बेसि पर्यटक बिहार आबि रहल छथिन्ह.
सरकार के कोशिश एहि ट्रेंड के भुनाबय के अछि. सरकार हर ठाम मधुबनी पेंटिंग के लगाबय के संग-संग एहि बारे मे पर्यटक के पूरा जानकारी देबय... पेंटिंग बिक्री के सेहो इंतजाम करि रहल अछि.
एहि सं कलाकार के अपन मेहनत के उचित कीमत मिलतन्हि. कोशिश बीचक दलाल के... ब्रोकर के हटाबय के सेहो अछि. एहन व्यवस्था कएल जाएत जेहि सं लोक डायरेक्ट कलाकार सं पेंटिग खरीदताह.
सरकार एकटा आओर कोशिश ग्रामीण पर्यटन के विकास के रूप मे करि रहल अछि. एहि मे बाहर सं आबय वाला लोक के गाम-घर के रहन-सहन... खान-पान... कला-संस्कृति के बारे मे बताएल जएतन्हि. गाम के लsजाsक कलाकार के मधुबनी पेंटिंग बनाबैत देखाएल जएतन्हि.
मधुबनी पेंटिंग के म्यूजियम बनाएल जाएत...बिक्री केंद्र खोलल जाएत. एहि सभ के देखैत लगैत अछि जे मिथिला पेंटिंग के दिन फेर सं बहुरत. लोक सभ के सेहो एकर विकास मे सहयोग करबाक चाही.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
ईसमाद लांच
मैथिलीक पहिल ई-पेपर समाद के समाचार पोर्टल ईसमाद डॉट कॉम लांच भs गेल अछि. दू साल पहिने मिथिला... बिहारक सकारात्मक खबरि के बढ़ावा देबय लेल किछु मां-बहिन सभ मिलि एकरा ई पेपर के रूप मे शुरू कएने छलीह. पहिने ई पेपर साप्ताहिक रूप मे निकलैत छल. साप्ताहिक रूप मे निकलला के बादहुं लोक सभ के बीच ई काफी लोकप्रिय रहल. आब जखन एकरा पोर्टल के रूप द गेल गेल अछि तखन एकर पहुंच आओर बेसि भs जाएत आओर लोक सभ के टटका-टटका समाद घर बैसल जानए लेल मिलतन्हि. मैथिलीक प्रचार प्रसार के दिशा मे ई एकटा नीक कदम अछि.
ईसमाद के लांच दिल्ली के प्रेस क्लब ऑफ इंडिया मे भेल. पूर्व केंद्रीय मंत्री आओर सांसद शाहनवाज हुसैन एहि पोर्टल के लोकार्पण कएलखिन्ह. एहि अवसर पर वरिष्ठ पत्रकार शिवनाथ झा... मैथिली के पहिल ई- पत्रिका विदेह के सर्वेसर्वा डॉ गजेन्द्र ठाकुर जी सेहो उपस्थित छलखिन्ह. कार्यक्रम के मुख्य अतिथि छलखिन्ह देशबंधु अखबार के स्थानीय संपादक अमिताभ अग्निहोत्री जी. ई समाद के संपादक कुमुद सिंहजी सभ लोकनि के स्वागत कएलखिन्ह. सभ किछ त नीक रहल मुदा एकटा बाद अखरल ई जे एहि बारे मे ई समाद पर जे खबर अछि ओ हिंदी मे अछि. उम्मीद अछि एकरा मैथिली मे करि देल जाएत. हमर शुभकामना सम्पादक मंडल आओर एहि सं जुड़ल सभ लोक के संग अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
आलोक-मोहन संयुक्त विजेता
पटना के गांधी मैदान मे भेल सुर-संग्राम के ग्रैंड फिनाले मे आलोक कुमार आओर मोहन राठौर संयुक्त विजेता रहलाह. सुर-संग्राम महुआ टीवी के लोकप्रिय रियलिटी शो अछि. गांधी मैदान मे जेहि हिसाब सं भीड़ रहय आओर जेहि तरह सं एकरा बिहार आओर यूपी के बीच संग्राम के रूप मे प्रचारित करल गेल रहय ओकरा देखैत ककरो एक के विजेता नहि घोषित कएल गेल. भोजपुरिया गीत-संगीत के बादशाहत यूपी-बिहार के संयुक्त रूप सं द आयोजक हालात के देखैत नीक काज कएलाह.
जेहि तरह सं शुरूए से दुनू राज्य के बीच बढ़ा-चढ़ा के बात कहल गेल रहय ओकरा देखैत लोक मे उत्साह बेसि रहय. पटना मे होबाक कारणे बिहार के आलोक कुमार के पक्ष मे हवा रहय. अगर नतीजा यूपी के मोहन राठौर के पक्ष मे जाएत त भ सकैत छल माहौल खराब सेहो भs जाएत. एहि सं पहिने भगदड़ मे कइटा लोक घायल सेहो भs गेल छलाह. खबर अछि जे ओहि मे सं एकटा के बचाएल नहि जा सकल. भीड़ के नियंत्रित करय के लेल पुलिस के कई बेर लाठी सेहो भांजय पड़ल.
ओना कार्यक्रम काफी नीक रहल. लोक सभ भोजपुरी गीत-संगीत के जमि कs आनंद उठएलाह. पूर्व केंद्रीय मंत्री लालू प्रसाद यादव आओर रामविलास पासवान... बिहार सरकार के मंत्री नंदकिशोर यादव सेहो छलाह. मुख्यमंत्री नीतीश कुमारजी नहि आबि पएलाह. ग्रैंड फिनाले के संयुक्त विजेता के 25-25 लाख रुपया के चेक आओर ट्रॉफी लालूजी आओर पासवान जी देलखिन्ह. पहिने तय छल जे विजेता के 25 लाख आओर उपविजेता के 11 लाख के चेक देल जाएत. मुदा कार्यक्रम के अंत मे महुआ टीवी के प्रमुख पीके तिवारीजी घोषणा कएलखिन्ह जे चूंकि एसएमएस से भेल वोटिंग मे मात्र ढ़ाई प्रतिशत के अंतर अछि तेहि लेल दुनू गोटे के 25-25 लाख के ईनाम देल जाएत आओर दुनू गोटे संयुक्त विजेता होएताह. तिवारीजी ई नीक काज कएलखिन्ह. बिहार-यूपी के लsक जे हाइप बनल रहय ओकरा एकदम सं शांत करि देलखिन्ह.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
कलकत्ता. एहि सालक संपर्क केर पहिल बैसार रविदिन 13 जनवरी 2013 कें भेल. मासक दोसर रवि कें होमयवला मासिक साहित्यिक बैसार नवीन प्रकाशनक कार्यालय कक्ष मे संपन्न भेल. एहि बैसारक अध्यक्षता प्रसिद्ध साहित्यकार नवीन चौधरी कएलनि. निरंतर घटैत साहित्यकारक संख्या एहि बैसार केर अस्तित्वक प्रति चिंतित कयलक. "संपर्क"क बैसार मे आशीष अनचिन्हार, गजल पढलनि त' मिथिलेश कुमार झा अपन टटका कविता प्रस्तुत कयलनि. नवीन चौधरी अपन एक आलेख आ एकटा संस्मरण पढ़लनि. एकर अतिरिक्त रोहित कुमार मिश्र आ दयाशंकर मिश्र सेहो बैसार मे उपस्थित छलाह. मात्र 5 गोट व्यक्तिक उपस्थिती संपर्क कें झुझुआन बना देलक. एहन बात नहि छैक जे ई परिस्थिति पहिल बेर आयल छल मुदा जओं एहिना साहित्यिक गतिविधि कमजोर होइत रहल त' गोष्ठी दिवा स्वप्न भ' जायत. एहि कें ल' किछु दिन पहिने गजलकार आशीष अनचिन्हार एक सोशल साइट पर अपन चिंता सेहो व्यक्त केने छलाह आ नवतुरिया रचनाकार सभक आह्वान केने छलाह.
(Report: मिथिमीडिया ब्यूरो)
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News
Tags: हालचाल


text:
Run For Unity-2016
आई 10 जुलाई के रवि दिन “मैथिल मंच” के प्रेरणास्रोत स्व. पं. श्री ताराकांत झाजीक जन्मदिवस (11जुलाई) के शुभ अवसर पर एकटा मिथिलाँचल-पूर्वांचल “UNITY RUN” के आयोजन कयल गेल छल, जहि में लगभग 25 किलोमीटर के के मोटरसाइकिल यात्रा, जे खोड़ा कालोनी, गाजियाबाद सँ प्रारंभ भय क इंदिरापुरम, वैशाली,कौशाम्बी होइत मोहननगर, गाजियाबाद तक आयोजित भेल ।एहि “UNITY RUN” में 10 टा मोटरसाइकिल पर 20 टा मैथिल भाग लेला आ बिहारी वा पूर्वांचली सँ एकटा अलग पहचान बनेबाक प्रयास करय लेल प्रण लेलनि। एहि “UNITY RUN” के नेतृत्व खोड़ा निवासी, आ युवा नेता श्री शिवम झा कयलाह। ओहि के बाद वृंदावन ग्रीन्स, मोहननगर(1 बजे सँ 4 बजे) में एकटा सामूहिक मैथिल समागम आ पुष्पांजलि अर्पण कार्यक्रम आयोजित भेल छल जहामें 50 टा सँ बेसी मैथिल स्व. पं. ताराकांत झाजी के फोटो पर पुष्पांजलि देलनि।
आयोजन में शामिल हर सदस्य के “मैथिल मंच” के तरफ सँ एकटा “मैथिल मंच” के टी-शर्ट उपहारस्वरुप देल गेलनि।आयोजन में शामिल सदस्य सबके नाम अछि…..पवन झाजी आ राजेश झा, अरविंद झा, ताराकांत मिश्रा, आशुतोष मिश्रा, धीरेन्द्र मिश्रा, सुदर्शन कुमार, नन्दन झा, शिवम झा,रामबाबू सिंह, अरुण कमार मिश्रा, रोशन मिश्रा, सुमित झा आर बहुत लोक । आजुक शुभ दिन पर “मैथिल मंच” के नवका वेवसाइट सेहो लान्च कलय गेल एहि समारोह में। वृंदावन ग्रीन्स के ताराकांत मिश्राजी के अध्यक्षता में आजुक कार्यक्रम के लेल आयोजक गण के हार्दिक आभार। विशेष आभार जे लोक बाहर सँ आबि कार्यक्रम में भाग लेलाह आ मजबूती प्रदान कयलनि। सम्पूर्ण कार्यक्रम के सफल बनाबय में युवा नेता आ वरिष्ठ समाजसेवी श्री शरत झा ( महानगर मंत्री, भाजपा, गाजियाबाद) के विशेष धन्यवाद, जिनक मार्गदर्शन में हमसब एहि आयोजन सफलतापूर्वक सम्पन्न कय सकलौं।
.
जय मिथिला
जय जय मैथिल


text:
सहायक अवर निरीक्षक नितेश कुमार आर कमलेश सिंह दुइ संदिग्ध क' मोटरसाइकिल सँ जायत देखि हुनका रोकलन्हि, दुनु केँ तलाशी लेला पर हुनका सभक लग सँ दुई मैगजीन, 35 कारतूस आर एक कारबाईन बरामद भेल। पुलिस मोटरसाइकिल सवार रवि तिवारी आर सनी मिश्र क' गिरफ्तार करि जेल भेज देलन्हि।
मुख्यालय डीएसपी रश्मि जी कहली कि मंगलवार केँ मुखिया मुकेश झा आर मुखिया प्रत्याशी संजय तांती के बीच गोलीबारी केर घटना म' मुखिया समर्थक बासुकी पांडेय क' गोली लागल छलनी। बासुकी पूर्व सँ कांड संख्या 693/16 केर अभियुक्त छैथ। पुलिस हुनका हिरासत म' ल चुकल अछि। ऐहिक बाद पुलिस रंगदारी मांगबाक मामला म' पूर्व अभियुक्त मुकेश शर्मा क' हुनकर घर सँ छापामारी के दौरान गिरफ्तार केलन्हि। एहि कार्रवाई म' पैंथर जवान कारु सिंह, सिपाही सुमन कुमार, जीतेन्द्र शुक्ल, सुडिस्ट सुमन आदि शामिल छलाह।


text:
दड़िभंगा. फिल्म बनत तँ भाषा, संस्कृतिक संग विविध क्षेत्रमे मिथिलाक विकास होएत. ई बात 15 दिसंबर 2012 शनिकेँ अपर पुलिस महानिरीक्षक राकेश कुमार मिश्र कहलनि. ओ मैथिली फिल्म अकादमी दिससँ रमेश्वर लता संस्कृत महाविद्यालयमे फिल्म फेस्टिवलक लेल आयोजित बैसारमे अध्यक्षीय भाषण कऽ रहल छलाह. ओ कहलनि जे फिल्म फेस्टिवलकेँ व्यापक स्वरूप देबाक अपेक्षा छोटो स्तरपर कएल जाए. एहि अवसरपर अकाशवाणी दरभंगाक कार्यक्रम अधिशासी डा. प्रभात नारायण झा कहलनि जे योजनाबद्ध ढंगसँ मुख्य समितिक अतिरिक्त उप-समितिक गठन कऽ तैयारीकेँ आगाँ बढ़ाओल जाए. ओतहि पूर्व उपमहापौर प्रबोध कुमार सिन्हा मैथिलीक संग आनो भाषाक फिल्मकेर प्रदर्शन फेस्टिवलमे करबाक आग्रह केलनि. ओ प्रदर्शित सिनेमाकेँ टैक्स फ्री करेबाक लेल प्रयास करबाक सुझाओ देलनि. एहि बैसारमे अपन विचार व्यक्त करैत डॉ.चंद्रमणी झा कहलनि जे पहिने मैथिलीमे गुणवत्तापूर्ण फिल्मक निर्माण हो आ तखन एहन तरहक आयोजन कएल जाए जाहिसँ एकर सार्थकता बढ़य. ओना फिल्मकार आ' कलाकारकेँ एहि आयोजनसँ निश्चिते उत्साहवर्धन हेतनि. सोचि विचारिकय नीक पटकथा,गीत संगीत सं सजाकय फिल्म निर्माण कयल जाय त' सफलता अवश्यंभावी अछि. बैसारमे प्रो. टुनटुन झा अचल सेहो अपन विचार रखलनि. आरम्भमे संस्थाक संयोजक शशिमोहन भारद्वाज आयोजनकेँ लऽ तैयारीक सन्दर्भमे जानकारी देलनि. अमलेन्दु शेखर पाठक केर सञ्चालनमे सम्पन्न बैसारमे विनोद कुमार, अमरेश्वरी चरण सिन्हा, हीरेन्द्र लाभ, डा. अशोक कुमार महेता, डॉ. ममता ठाकुर, नवेन्दु शेखर पाठक, नवीन कुमार चौधरी, विपिन कुमार मिश्र, रोशन कुमार मैथिल सहित शहरक कतेको गणमान्य लोकनि उपस्थित छलाह.
(Report: रोशन कुमार झा)


text:
आयकर अधिनयमके अध्याय VIA अहाँके अपन आयकर बचाबयमे मदति करैत अछि।
आयकर अधिनयमके अध्याय VIA अहाँके अपन आयकर बचाबयमे मदति करैत अछि। अहि अध्यायके अन्तर्गत किछ सेक्शन सभ अछि जाहिके मोताबिक इन्वेस्ट कय अथवा खर्च कय अपन सकल आय, आयकर अधिनियमके मोताबिक कम कयल जा सकैछ ताहि सँ अहाँके कम टैक्सके (कर) भुगतान करय पड़त। अहि अध्यायके किछ महत्वपूर्ण सेक्शन सभक नीचाँमे चर्च करब।
1. सेक्शन 80 C
अहि सेक्शनमे बेसी सँ बेसी 1,50,000.00 टका तक छूट प्राप्त कय सकैत छी। अर्थात अपन कर योग्य आयमे सँ अहाँ 1,50,000.00 टका तक कम कय सकैत छी। जँ अहाँ नीचा देल गेल मे इन्वेस्ट अथवा खर्च करैत छी। जँ 1,50,000.00 सँ बेसी इन्वेस्ट अथवा खर्च करब तैयो अहाँके 1,50,000.00 तक छूट भेटत ओहि सँ बेसी नहि।
सेक्शन 80 C मे कतय कतय इन्वेस्ट अथवा खर्च कयल जा सकैछ?
A. जीवन बीमाके भुगतान
B. प्रिविडेंट फण्ड
C. घरक लोनके भुगतान (मूलधन पर मात्र)
D. नेशनल सेविंग सर्टिफिकेट (नवका डिपॉजिट आओर सुदि दुनु)
E. यूनिट लिंक्ड बीमा प्रीमियम (ULIP)
F. कमूलटेड टाइम डिपॉजिट
G. CBDT द्वारा स्वीकृत कम्पनीमे शेयर तथा डिबेंचर्समे इन्वेस्टमेंट
H. एजुकेशनल खर्च (स्वयंकेँ, पति/पत्नीक, बच्चाक)
I. इक्विटी लिंक्ड सेविंग स्कीम अथवा CBDT द्वारा स्वीकृत म्यूच्यूअल फण्डके इन्वेस्टमेंट
2. सेक्शन 80 CCC
किछ पेंशन निधियकमे अंशदानक सम्बन्धमे कटौती अर्थात सार्वजनिक अथवा निजी क्षेत्रक बीमा कंपनीक द्वारा प्रस्तावित पेंशन निधियकके प्रति अंशदानमे।
3. सेक्शन 80CCD (1)
अहि सेक्शनके अन्तर्गत भारत सरकार द्वारा आनल गेल पेन्शन स्कीम योजना होयत अछि जाहिमे इन्वेस्ट कयला सँ छूट प्राप्त कयल जा सकैछ। अहिमे मुख्यतः नेशनल पेन्शन स्कीम तथा अटल पेन्शन योजना अबैत अछि। जँ अहाँके वेतन भेटैत अछि तँ बेसिक आओर DA के जोड़ि ओकर 10% छूट लय सकैत छी, आओर जँ अहाँ अपन व्यपार करैत छी अथवा प्रोफेसनल छी तँ अपन कूल आमदनीके 20% छूट लय सकैत छी। एकबात धिआन राखय वला अछि जे 80C, 80CCC तथा अहि इ सेक्शन 80CCD(1) मिला कय टोटल छूट मात्र 1,50,000.00 तक भेटत।
4. सेक्शन 80CCD (1B)
नेशनल पेन्शन सिस्टममे इन्वेस्ट कयला सँ 50,000.00 तक अतिरिक्त छूट प्राप्त कयल जा सकैछ, इ 1,50,000.00 सँ ऊपर होयत।
5. सेक्शन 80CCD (2)
अहि सेक्शनमे नियोक्ता द्वारा सेन्ट्रल सरकारक पेन्शन फण्डमे जमा कयल गेल राशि छूटके रूपमे स्वीकृत अछि जे बेसिक सैलरी आओर DA के जोड़ि जे टका आओत ओकर 10% तक छूट भेटत।
6. सेक्शन 80D
इ सेक्शन मेडिकल पॉलिसी लेल अछि। बोलचालके भाषामे मेडिक्लेम कहल जायत छै, वास्तवमे स्वास्थ्य बीमा किनैत छी तँ अहि सेक्शनमे छूट भेटत। स्वयंके लेल, पति/पत्नी लेल, आओर बच्चाके लेल 25,000.00 रुपया तक छूट भेट सकैत अछि, माँ-बाबूजीक उमरि 60 वर्ष सँ कम अछि तँ 25,000.00 तक छूट भेट सकैत अछि आओर जँ माँ-बाबूजीक बयसि 60 वर्ष सँ ऊपर अछि तँ 50,000.00 टका तक छूट भेट सकैत अछि।
7. सेक्शन 80DD
सेक्शन 80DD मे विकलांग/दिव्यांग के मेंटिनेंस आओर इलाजमे खर्च भेल टका आयकरमे छूट लेल स्वीकृत अछि।
सामान्य विकलांग 75,000.00 टका तक आओर गम्भीर विकलांग 1,25,000.00 तक छूटके हकदार बनैत छथि।
8. सेक्शन 80DD (B)
मेडिकल ट्रीटमेन्ट लेल आयकरमे सेहो छूटके व्यवस्था कयल गेल अछि जँ अहाँके उमरि 60 वर्ष सँ कम अछि तँ 40,000.00 अथवा अहाँके जे खर्च भेल अछि ओहिमे जे कम अछि से अहाँ आयकरमे छूट प्राप्त कय सकैत छी।
जँ अहाँके उमरि 60 वर्ष सँ बेसी अछि तँ अहाँ 10,000.00 टका अथवा जे खर्च भेल अछि ओहिमे जे कम अछि से छूट भेटत।
9. सेक्शन 80E
उच्यशिक्षा लेल जे कर्ज लेल गेल रहैत अछि ओकर सुदि धारा 80E के अन्तर्गत आयकरमे छूट भेटैत अछि। इ अधिकतम 8 वर्ष लेल जा सकैछ। अहिमे कोनो सिमा निर्धारण अर्थात लिमिट नहि छै।
10. सेक्शन 80EE
रहय वला घर लेल कर्जके सुदि 50,000.00 तक अहि सेक्शनमे छूट भेटैत छै।
11. सेक्शन 80EEA
रहय वला घर लेल सस्ता दर हाउसिंग लोन वला स्किममे जँ वित्तीय वर्ष 2019-20 मे कर्ज लेने छी तँ अहि सेक्शनमे 1,50,000.00 तक सुदि पर छूट भेटैत छै।
12. सेक्शन 80G
इ सेक्शन दान पर छूट लेल बनायल गेल अछि। जे संस्था सभ आयकर द्वारा प्रमाणित अछि ओहन संस्था सभक दान देल गेल किछ राशि पर टैक्स नहि देबय पड़ैत छै।
13. सेक्शन 80GG
भाड़ाके (Rent) के भुगतान पर आयकरमे छूट भेटैत अछि।
a. जे भाड़ा भुगतान कयने छी ओहि सँ एडजस्ट कयल टोटल आमदनीके 10% घटा दिय।
b. 5,000.00 सभ महीना
c. एडजस्ट कयल गेल टोटल आमदनीके 25%
14. सेक्शन 80GGA
वैज्ञानिक अनुसंधान अथवा ग्रामीण विकासक लेल किछु दान कें संबंध मे कटौती
वैज्ञानिक अनुसंधान एवं ग्रामीण विकासमे संलग्न संगठन अथवा संस्थान अथवा महाविद्यालय सभके प्रति कयल गेल दान । कोनो अधिकतम सीमा लागू नहि अछि।
15. सेक्शन 80GGC
कोनों व्यक्ति द्वारा राजनीतिक दलकके देल गेल अंशदानक संबंधमे कटौती, कोनो अधिकतम सीमा लागू नहि अछि।
.
16. सेक्शन 80HH
पिछरल क्षेत्रमे स्थापित नव उद्योग सँ अथवा होटल सँ लाभ
व्यापार सँ भेल लाभके 20%
17. सेक्शन 80HHA
छोट औद्योगिक क्षेत्रमे स्थापित नव व्यापार सँ भेल लाभ
व्यापार सँ भेल लाभके 20%
18. सेक्शन 80HHBA
हाउसिंग प्रोजेक्टके व्यापार सँ भेल लाभ
व्यापार सँ भेल लाभ 50%
19. सेक्शन 80JJAA
नवका श्रमिक सभके रोजगार
करदाता जनिकर टैक्स ऑडिट होयत अछि, किछ निर्धारित शर्तके पूरा करैत नव श्रमिकके रोजगार दैत अछि तँ 30% अतिरिक्त छूटके पात्रता भेटैत छै।
20. सेक्शन 80O
विदेशी उद्यम आदि सँ रॉयल्टी।
कोनो अधिकतम सीमा लागू नहि अछि।
21. सेक्शन 80P
सहकारी संस्था सभक आय
जँ किछ निर्दिष्ट गतिविधिमे संलग्न छै तँ 100% कटौती।
22. सेक्शन 80QQB
पाठ्यपुस्तकके छोड़ि किछ पोथी सभक लेखक सभके रॉयल्टी आमदनी आदि |
300000 टका अथवा रॉयल्टीमे भेटल टका मे सँ जे टका कम होयत |
23. सेक्शन 80TTA
बचत खातामे जमा टका पर जे सूदि भेटल अछि,
अहि सेक्शनके लिमिट 10,000/- टका अछि।
24. सेक्शन 80TTB
इ सेक्शन वृद्ध नागरिक लेल अछि, हुनका सभके सभ तरहक सूदि सँ भेटल टका पर 50,000/- तक छूट भेट सकैत अछि।
25. सेक्शन 80U
स्थायी रूप सँ शारीरिक विकलांगताक मामिलामे करमे छूट
80% विकलांग व्यक्तिक लेल 75000 टका तथा 80% सँ बेसी विकलांगता वला व्यक्तिक लेल 125000 टका छूट भेटैत छै।


text:
मधुबनी, मिथिला मिरर: स्थानीय टाउन क्ल्ब मैदानमे रेशम बुनकर खादी ग्रामोद्योग संघ द्वारा 9 फरवरी सं शुरु भेल राष्ट्रीय व्यापार मेलामे भारी भीड़कें देखैत 7 मार्च तक विस्तारित कय देल गेल अछि। महिनाक मध्यमे एकर आयोजन भेला सं तथा इंटरमीडियटकें परीक्षा रहबाक कारने शुरुआती दिनमे लोकक आवाजाही कम रहल। मेला समाप्तिके निर्धारित तिथि 21 फरवरी सं चारि दिन पहिने लोकक भीड़ मेलामे पहुंचय लागल। स्थानीय लोक मेलाकें होली तक चलेबाक मांग केने छल।
लोकक कहब अछि जे, मार्चक पहिल सप्ताहमे वेतन भेटि जाएत आ परीक्षा सेहो समाप्त भय जाएत जाहि सं होलीक पूर्व खरीदारी भय सकैत अछि। अहि कारण संस्था द्वारा मेलाकें विस्तारित कएल जा रहल अछि। अहिके लेल एसडीओ एवं नगर परिषदक कार्यपालक पदाधिकारी सं अनुमति भेटि गेल अछि।
मेलाक जनसंपर्क अधिकारी ऋषिराज सिंह व कार्यक्रम समन्वयक शब्बीर अहमद कहलनि जे, लकी ड्रा’क आयोजन सात मार्च कय रात्रि आठ बजे कएल जाएत जाहिमे आब पांचकें बदले आठ पुरस्कार देल जाएत। ओ मेलामे मधुबनीवासी’क महती भागीदारीक लेल आभार व्यक्त केलनि।


text:
लोकसभा चुनाव केर अनुगूंज सभतरि पसरल अछि. जनता लेल एखुनका समय चानी छै त' ओतहि नेता ओ राजनीतिक दल सब जनता कें फुसलेबा हेतु दिन-राति एक केने अछि. वास्तव मे यएह समय अछि जखन जनसमुदाय अपन मांग मजगूती सं राखि सकैत अछि आ नेता लोकनिक नेत सोझ क' सकैत अछि. एहन समय मे अखिल भारतीय मिथिला पार्टी अधिवेशन क' महानगर मे अपन मौजूदगी जनबैत सचेतन मैथिल समुदाय कें अधिकारक प्रति सजग केलक अछि.
मिथिला राजनैतिक सशक्तिकरण अभियानक तहति बंगालक मैथिल जन समुदायक स्वर कें मजगूत करबा लेल अखिल भारतीय मिथिला पार्टीक राज्य इकाई बागबाजार लाइब्रेरी सभाकक्ष मे बीतल रवि 7 अप्रील कें पहिल अधिवेशन आयोजित केलक. अधिवेशन मे राज्य इकाई केर पदाधिकारी लोकनिक संगहि महानगरक प्रबुद्ध मैथिल लोकनि उपस्थित भेल छलाह.
पार्टीक पश्चिम बंगाल राज्य अध्यक्ष प्रेम झा साल भरिक क्रियाकलाप सहित पार्टी केर वर्तमान स्थिति पर इजोत देइत अपन बात रखलनि. बता दी जे सम्पूर्ण कार्यक्रमक संचालन सेहो ओ स्वयं अपने केलनि. राज्य आन्दोलन कें प्रवासी लोकनिक सहयोगक अपेक्षा पर बल देइत केंद्रीय उपाध्यक्ष उमाकान्त झा बक्शी मैथिल एकता आ राजनीतिक शक्ति बढ़ेबाक हेतु एकीकृत प्रयास कें ल' अपन बात रखलनि.
राज्य प्रभारी रमाकान्त झा महानगरक मैथिलवृंद द्वारा पूर्व मे कएल राजनीतिक प्रयास कें स्मरण करैत एकर जरूरति कें स्पष्ट केलनि ओतहि कोलकाता ओ उपनगरक मैथिल संस्था सबहक प्रतिनिधि लोकनि सेहो उपस्थित भ' अभियान कें समर्थन केलनि ओ अपन सहयोग व्यक्त केलनि. पार्टी सदस्य दयाशंकर मिश्र, सुधाचंद्र झा पार्टी कें स्थापित करबा मे कोनो कसरि नै छोड़बाक बात कहलनि.
पार्टी महासचिव अजय झा, एमएसयू प्रतिनिधि विकास पाठक सहित कतिपय युवा कार्यकर्ता मैथिल एकता आ एकर खगता पर अपन बात कें पुष्ट केलनि। एहि अवसर पर राजनेता अशोक झा केर सम्मान कएल गेल. ओ पार्टी कें अपन सहयोग-समर्थन ओ मार्गदर्शन हेतु कटिबद्धता जनओलनि. ज्ञात हो जे अशोक झा विगत तीन दशक सं बेसी समय सं महानगरक मैथिल समुदायक प्रतिनिधि रहलाह अछि. निश्चये हुनक सहयोग पार्टी कें मजगूत करत बल्कि कोलकाता आ पश्चिम बंगाल मे स्थापित होएबा मे भूमिका अदा करत.
पार्टी प्रवक्ता मालती झा अपन वक्तव्य रखैत धन्यवाद ज्ञापन केलनि. कहैत चली जे महज एक सालक समय मे पार्टी जेना मौजूदगी दर्ज केलक अछि, निकट भविष्य मे धरातल पर क्रियाकलाप मे अधिकता देखबाक लेल भेटत, एहन अपेक्षा कएल जा सकैत अछि.
>> DOWNLOAD MITHIMEDIA APP
Tags: हालचाल


text:
इटालियन भाषा
इटालियन (अथवा इटलियन) भाषा (Italiano ईटालियानो) इटली के मुख्य आ राष्ट्रियभाषा छी। ई हिन्द-यूरोपीय भाषा-परिवार के रोमान्स शाखामे आवैत अछि। एकर जननी ल्याटिन छी। एकर लिपि रोमन लिपि छी। ई स्विजरल्याण्ड के दुईटा क्याण्टन के सेहो राष्ट्रियभाषा छी। कोर्सिका (फ्रान्सीसी), त्रियेस्ते (यूगोस्लाविया) के किछ भाग तथा सानमारीनो के छोट प्रजातन्त्रमे सेहो इटालियन बाजल जाइत अछि।[१][२]
इटली के बोलीसभ[सम्पादन करी]
इटली मे अनेक बोलीसभ बाजल जाइत अछि जाहिमे सँ किछ त साहित्यिक इटालियनसँ बहुत भिन्न प्रतीत होइत अछि। ई सभ बोलीसभमे परस्पर एतेक भेद अछि जे उत्तरी इटली के लोन्बार्द प्रान्तक निवासी दक्षिणी इटली के कालाब्रिया के बोली शायद ही समझ सकत् वा रोममे बसोबास करै वाला केवल साहित्यिक इटालियन जनै वाला विदेशी रोमानो बोली (रोम के त्राएतेवेरे समाज के बोली) के शायद ही समझ सकत्। इटालियन बोलीसभक नाम इटालियन प्रान्तसभक सीमासभसँ हल्का-फूल्का मिलैत अछि। स्विजरल्याण्डसँ मिलि गेल उत्तरी इटली के किछ भागसभमे लादीन वर्ग के बोलीसभ बाजल जाइत् अछि-जे रोमान्स बोलीसभ छी; स्विजरल्याण्डमे सेहो लादीनी बाजल जाइत अछि। वेनत्सियन बोलीसभ इटली के उत्तरी पश्चिमी भागमे बाजल जाइत् अछि, भेनिस नगर एकर प्रतिनिधि केन्द्र कहल जाऽ सकैऽ छी। पीमौते, लिगूरिया, लोम्बार्दिया तथा एमीलिया प्रान्तसभमे एहि सभ नामसभक बोलीसभ बाजल जाइत् अछि जे किछ-किछ फ्रान्सीसी बोलीसभसँ मिलैत अछि। ल्याटिन के अन्त्य स्वर के एहिमे लोप भऽ जाइत अछि-उदाहरणार्थ फात्तसभ (तोस्कानो), फेत्त (पीमोतेसे) ओत्तो, ओत (आठ)। तोस्काना प्रान्तमे तोस्काना वर्ग के बोलीसभ बाजल जाइत् अछि। साहित्यिक इटालियन के आधार तोस्काना प्रान्त के, विशेषकरि के फ्लोरेन्स के बोली (फियोरेम्तीबो) रहल अछि। ई ल्याटिन के अधिक समीप कहल जाऽ सकैऽ छी। कंठ्य के महाप्राण उच्चारण एकर प्रमुख विशेषता अछि-यथा कासा, कहासा (घर)। उत्तरी आ दक्षिणी बोलीसभक क्षेत्रसभक बीचमे होए के कारण सेहो एहिमे दुनु वर्गसभक विशेषतासभ किछ-किछ समन्वित भऽ गेल अछि। उत्तरी कोर्सिका के बोली तोस्कानोसँ मिलैत अछि। लान्सियो (रोम केन्द्र), ऊम्बिया (पेरूज्या केन्द्र) तथा मार्के के बोलीसभक एक वर्गमे रखल जाऽ सकैऽ छी आ दक्षिण के बोलीसभमे अब्रूज्जी, काम्पानिया (नेपल्स प्रधान केन्द्र), कालाब्रिया, पूल्या आ सिसिली के बोलीसभ प्रमुख अछि-एकर सभसँ प्रमुख विशेषता ल्याटिन के संयुक्त व्यञ्जन ण्ड के स्थान पर न्न, म्ब के स्थान पर म्म, ल्ल के स्थान ड्ड के भऽ जानाए सार्देन्या के बोलीसभ इटालियनसँ भिन्न अछि।
एक ही मूल स्रोतसँ विकसित होएतो एकर भिन्नता ई बोलीसभमे कदाचित् ल्याटिन के भिन्न प्रकारसँ उच्चारण करै मे आवि गेल होएत्। बाहरी आक्रमणसभक सेहो प्रभाव पडल होएत्। इटली के बोलीसभमे सुन्दर ग्राम्य गीत अछि जेकर अखन सङ्ग्रह भऽ रहल अछि आ अध्ययन सेहो कएल जाऽ रहल अछि। बोलीसभमे सजीवता आ व्यञ्जनाशक्ति पर्याप्त अछि। नोपोलीतानो के लोकगीत त अधिक प्रसिद्ध अछि।
साहित्यिक भाषा[सम्पादन करी]
९हम शताब्दी के आरम्भ के एक पहिल "इन्दोवीनेल्लो वेरोनेसे" (वेरोना के पहिने) मिलैत अछि जाहिमे आधुनिक इटालियन भाषा के शब्दसभक प्रयोग भेल अछि। ओकर पूर्व के सेहो ल्याटिनी अपभ्रंश (लातीनो बोल्गारे) के प्रयोग ल्याटिनीमे लिखल गेल हिसाब के कागजपत्रसभमे मिलैत अछि जे आधुनिक भाषाके प्रारम्भ के सूचना दैत् अछि। सातम् आ आठम् शताब्दीमे लिखित पत्रसभमे स्थानसभक नाम तथा किछ शब्दसभक रूपमे मिलैत अछि जे नवीन भाषा के द्योतक छी। साहित्यिक ल्याटिनी आ जनसामान्य के बोलीमे हल्का-हल्का अन्तर बढित गेल आ बोली के ल्याटिनीसँ ही आधुनिक इटालियनक विकास भेल। ई बोली के अनेक नमूनासभ मिलैत अछि। सन् ९६० मे मोन्तेकास्सीनो के मठ के सीमा के पञ्चायत के प्रसङ्गमे एक गवाही के बयान तत्कालीन बोलीमे मिलैत अछि; एहि प्रकारक बोली तथा ल्याटिनी अपभ्रंशमे लिखित लेख रोमक सन्त क्लेमेन्ते के गिरजामे मिलैत है। ऊम्ब्रिया तथा मार्के मे सेहो ११हम १२हम शताब्दीक भाषा के नमूनासभ धार्मिक स्वीकारोक्तिसभक रूपमे मिलैत अछि, मुद्दा इटालियन भाषा के पद्यबद्ध रचनासभक उदाहरण सिसिलीक सम्राट् फ्रेडरिक द्वितीय (१३हम शताब्दी) के दरबारी कविसभ के मिलैत अछि। ई कवितासभ सिसिली के बोलीमे रचल गेल होएत्। श्रृङ्गार ही ई कवितासभक प्रधान विषय छी। पिएर देल्ला विन्या, याकोपो द अक्वीनो आदि अनेक पद्यरचयिता फ्रेडरिक के दरबारमे छल। ओ स्वयम् कवि छल।
वेनेवेत्तो के युद्ध के पश्चात् साहित्यिक आ सांस्कृतिक केन्द्र सिसिली के बजाय तोस्काना भऽ गेल जतय शृङ्गारविषयक गीतिकाव्य के रचना भेल, गूइत्तोने देल वीवा द आरेज्जो (मृत्यु १२९४ ई.) ई धारा के प्रधान कवि छल। फ्लोरेन्स, पीसा, लूक्का तथा आरेज्जोमे ई कालमे अनेक कविसभ तत्कालीन बोलीमे कवितासभ लिखीलक्। बोलोन (इता. बोलोन्या) मे साहित्यिक भाषा के रूप स्थिर करवाक प्रयास कएल गेल। सिसिली आ तोस्काना काव्यधारासभ साहित्यिक इटालियन के जे रूप प्रस्तुत केलक ओकरा अन्तिम आ स्थिर रूप देलक "दोल्चे स्तील नोवो" (मीठगर नवीन शैली) के कविसभ। ई कविसभ कलात्मक संयम, परिष्कृत रुचि तथा परिमार्जित समृद्ध भाषाक एहन रूप रखलक् जे आगा के बहुतरास शताब्दी के इटालियन लेखक ओकर आदर्श मानि के एहिमे लिखैत रहत्। दांते अलीमिएरी (१२६५-१३२१) एहि नवीन शैलीमे, तोस्काना के बोलीमे, अपन महान कृति "दिवीना कोमेदिया" लिखलक्। दांते "कोन्वीविओ" मे गद्य के सेहो परिष्कृत रूप प्रस्तुत केलक आ गूइदो फाबा तथा गूइत्तोने द आरेज्जो के कृत्रिम तथा साधारण बोलचाल के भाषासँ भिन्न स्वाभाविक गद्य के रूप उपस्थित केलक। दांते तथा "दोचे स्तील नोवो" के अन्य अनुयायीसभमे अग्रगण्य अछि फ्रोन्चेस्को, पेत्रार्का आ ज्वोवान्नी बोक्काच्यो। पेत्रार्का फ्लोरेन्स के भाषा के परिमार्जित रूप प्रदान केलक तथा ओकरा व्यवस्थित केलक। पेत्रार्का के कवितासभ आ बोक्काच्चो के कथासभ इटालियन साहित्यिक भाषा के अत्यन्त सुव्यवस्थित रूप आगा रखलक्। पाछा के लेखकसभ दांते, पेत्रार्का आ बोक्काच्यो के कृतिसभसँ शताब्दी धरि प्रेरणा ग्रहण केलक।
१५हम शताब्दीमे ल्याटिनी के प्राचीन साहित्य के प्रशंसकसभ ल्याटिनी के चलावे के चेष्टा केलक आ प्राचीन सभ्यता के अध्ययनवादीसभ (मानवतावादी-म्यानिस्ट) नवीन साहित्यिक भाषा बनावे के चेष्टा केलक, मुद्दा एही ल्याटिनी प्राचीन ल्याटिनीसँ भिन्न छल। ई प्रवृत्ति के फलस्वरूप साहित्यिक भाषा के रूप कि होएत्, ई समस्या खाड भऽ गेल। एक दल विभिन्न बोलीसभ के किछ तत्व लके एक नयाँ साहित्यिक भाषा गढि के पक्षमे छल, एक दल तोस्काना, विशेषकर फ्लोरेन्स के बोली के ई स्थान देए के पक्षमे छल आ एक दल, जाहिमे पिएतरो बेम्बो (१४७०-१५८७) प्रमुख छल, चाहैत छल जे दांते, पेत्रार्का आ बोक्काच्यो के भाषा के ही आदर्श मानल जाए। म्याकियावेली सेहो फियोरेम्तीनो के ही पक्ष लेलक। तोस्काना की ही बोली साहित्यिक भाषा के पद पर प्रतिष्ठित भऽ गेल। आगा सन् १६१२ मे क्रूस्का एकेडेमी इटालियन भाषा के प्रथम शब्दकोश प्रकाशित केलक जे साहित्यिक भाषा के रूप के स्थिर करवाकमे सहायता प्रदान केलक।
१८हम शताब्दीमे एक नयाँ स्थिति आएल। इटालियन भाषा पर फ्रेन्च के अत्यधिक प्रभाव पडनाए शुरू भेल। फ्रेन्च विचारधारा, शैली, शब्दावली तथा वाक्यांशसभसँ आ मुहावरा के अनुवादसभसँ इटालियन भाषाके गति रुकि गेल। फ्रान्सीसी बुद्धिवादी आन्दोलन ओकर प्रधान कारण छल। इटालियन भाषा के अनेक लेखकसभ-आल्गारोत्ती, वेर्री, बेक्कारिया- नि:संकोच फ्रेन्च के अनुसरण केलक। शुद्ध इटालियन के पक्षपाती एहिसँ बहुत दु:खित भेल। मिलान के निवासी अलेस्सान्द्रो मान्जोनी (१७७५-१८७३) ई स्थिति के सुलझौलक्। राष्ट्र के एकता के लेल ओ एक भाषा के होनाए आवश्यक मनैत छल आ फ्लोरेन्स के भाषा के ओ स्थान के उपयुक्त समझैत् छल। अपन उपन्यास "ई प्रोमेस्सी स्पोसी" (सगाई भेल) मे फ्लोरेन्स के भाषा के साहित्यिक आदर्श रूप ओ स्थापित केलक आ एहि प्रकार तोस्काना के भाषा ही अन्तिम रूपसँ साहित्यिक भाषा बनि गेल। इटली के राजनीतिक एकता प्राप्त करि लेए के बाद ई समस्या निश्चित रूपसँ हल भऽ गेल।
सन्दर्भ सामग्रीसभ[सम्पादन करी]
- Simone, Raffaele (2010). Enciclopedia dell'italiano. Treccani.
- Berloco, Fabrizio (2018). The Big Book of Italian Verbs: 900 Fully Conjugated Verbs in All Tenses. With IPA Transcription, 2nd Edition. Lengu. आइएसबिएन 9788894034813. https://books.google.co.in/books?id=DYynDwAAQBAJ&pg=PA1#v=onepage&q&f=false.
- Palermo, Massimo (2015). Linguistica italiana. Il Mulino. आइएसबिएन 9788815258847.


text:
मौसम
मौसम वातावरणक दशाके व्पक्त करैक लेल प्रयोग कएल जाएत अछि । अधिकांश मौसमक प्रभावित करैवाला घटनासभ ट्रोपोस्फियरमे होमए अछि । ई वायुमण्डलक अवस्था छी, ई गरम वा ठण्डा, बर्षायुक्त वा सुख्खा, शान्त वा तुफानी, सफा वा बादलसँ घेरल जोका अवस्था जानल जाएत अछि ।[१] सामान्यतया मौसम ऋतु अनुसार बदलैत अछि । मौसम अन्तर्गत : आँधी, मेघगर्जन वा वर्षा, पत्थल खस्नाए, हिमपात, शीतलहर आदि सेहो पडैत अछि । सामन्यतया मौसमके दैनिक तापक्रम तथा बर्षाक गतिविधिक रुपमे लेल जाएत अछि, जबकी हावापानी वायुमण्डलक लम्बा अवधिक अवस्थाके जनाबैत अछि ।[२] सङ्क्षेपमे वातावरणमे होमएवाला क्षण-क्षणक परिवर्तन मौसम छी ।
सन्दर्भ सामग्रीसभ[सम्पादन करी]
- ↑ Merriam-Webster Dictionary. Weather. Retrieved on 27 June 2008.
- ↑ "Climate". Glossary of Meteorology। American Meteorological Society। अभिगमन तिथि: 14 May 2008


text:
विश्वविख्यात रुसी लेखक मक्सिम गोर्की कहैत छथि कि "साहित्यक लक्ष्य यैह अछि जे ओ अपना-आप कें बुझबा मे लोकक मदति करय, लोकक आत्मविश्वास बढ़बय, समाजक नीक-बजाय देखय-देखाबय, लोकक ह्रदय मे लाज, आक्रोश आ साहसक भावना संचारित करय"। हमरालोकनिक मैथिल समाजक इतिहास बतबैत अछि कि सामान्य मैथिल, मिथिला-मैथिली सँ आरंभहि सँ अलग-थलग रहल अछि। अपन हक जनितो सभ दिन सँ सत्ताधारी वर्गक उपेक्षा सहैत रहल अछि। मैथिलीक नव्यतम पीढ़ीक उदीयमान लेखक नवलश्री पंकज प्रत्येक मैथिल कें संबोधित करैत अपन रचनाक मादे किछु ज़रूरी बात सभ कहबाक प्रयत्न कयने छथि, सेहो अपन आरम्भिके रचनाकाल लगभग २०१२-२०१३ सँ। एहि अपेक्षाक संग एकरा आइ एहिठाम प्रस्तुत कयल जा रहल अछि, जे वर्चुअल स्पेसक एक-एक मैथिल अति सरल ओ सहज भाषा मे लिखल एहि रचना सभ सँ किछु प्रेरणा लेतथि, जाहि सँ मिथिला-मैथिलीक लेल होम' बला आंदोलन सभ आर बेसी गति सँ आगाँ बढ़ि सकत।
दू टा कविता :
१). माय मैथिली छथि आह्वान करैत
बिख घोंटि-घोंटि छथि पीबि रहल
मैथिली छथि हिचकैत जीबि रहल
आकुल भऽ आइ विवशतावश
देखू माय नै विषपान करथि
माय मैथिली छथि आह्वान करैत !!
नै कम छी एक्कहु गोट किओ
सभ पैघे छी नै छोट किओ
बेरा - बेरी सभ राज करू
मस्तक पर कीर्तिक ताज धरू
अपनहिमे रहू जुनि ओझरायल
ई मिथ्या मतदान करैत !
माय मैथिली छथि आह्वान करैत !!
माय कानथि सुत निश्चिंत पड़ल
सुधि-बुधि बिसरल अचिंत पड़ल
चलू पोछब माएक नोर कियो
चलू लायब सुख केर भोर कियो
नहि देखि दुर्दशा जननी केर
चलू छाती अपन उतान करैत !
माय मैथिली छथि आह्वान करैत !!
कते कष्ट सहि माय जनम देलक
बाजू की ममता कम देलक ?
निर्ल्लज बनू नै, कने लाज करू
जुनि स्वयं पर एतबा नाज करू
जुनि करू एना अभिमान अहाँ
अपनहि-अप्पन गुणगान करैत !
माय मैथिली छथि आह्वान करैत !!
छी मैथिल एहि पर शान करू
अहाँ मैथिलीक सम्मान करू
सभ मिलि मैथिलीक प्रचार करू
मिथिलाक कीर्ति विस्तार करू
सुखद नूतन इतिहास बनत
चलु डेग मिला सहगान करैत !
माय मैथिली छथि आह्वान करैत !!
२). मिथिलामे जन्म लेला भरिसँ
मिथिलामे जन्म लेला भरिसँ जुनि मैथिल बूझू अपना के !
कोनो जन्मक पुण्य प्रसाद बूझू, माँ जननी मिथिला सन भेटल
चलु संग-संग कर्मक पथ पर, किछु करबा लेल जीवन भेटल
माँ मैथिली “मिथिला” मांगि रहल, जुनि तोडू मायक सपना के
मिथिलामे जन्म लेला भरिसँ…
ई जाति-जाति के गेंटब छोडू, कियो तऽर कियो उप्पर नै
जाति – धर्म तऽ इन्द्रधनुष थिक, वर्ण – वर्ण मे अंतर नै
जाति-धर्म बनि उगै तरेगन, करए इजोर सभ अंगना के
मिथिला मे जन्म लेला भरिसँ…
सादर पान खुआबै कखनो, स्वागत कखनो खरामसँ
सभ छै कर्मक नाच-तमाशा, किछु नै होए छै नामसँ
नापल-जोखल आखर हितकर, धरु सहेज निज-नपना के
मिथिलामे जन्म लेला भरिसँ…
विश्व-विजय करब छै संभव संस्कार आ ज्ञानसँ
श्रद्धासँ संबंध बनैत छैक भक्तो के भगवानसँ
त्याग-समर्पण के नै जानै, विद्यापति आ उगना के
मिथिलामे जन्म लेला भरि सँ…
दूषित देहसँ द्वेष उचित नै दूषित मोन केर दोष अहितकर
संस्कारके बलि-प्रदान दऽ, अपन-अपन जयघोष अहितकर
माँगि रहल श्रमदान “नवल”, किछु होए असरि ऐ रचना के
मिथिलामे जन्म लेला भरिसँ…
तीन टा गजल :
१).
आब मिथिलाराज चाही
मैथिलीके ताज चाही
बाढ़ि आ रौदीसँ मारल
मैथिलोके काज चाही
बड़ रहल बेसुर ई नगरी
सुर सजायब साज चाही
गर्जना गुंजित गगन धरि
दम भरल आवाज चाही
संयमित सहलौं उपेक्षा
"नवल" नव अंदाज चाही
२).
मिथिलोमे रहल नै बास मैथिलीकें
टूटल जा रहल छै आश मैथिलीकें
कहियो मैथिली नै हिचकि-हिचकि कानल
देखू पलटि सभ इतिहास मैथिलीकें
चन्दा अमर यात्री सदति सभ शरणमे
विद्यापति सनक छल दास मैथिलीकें
सभके ठाम देलौं भेल मान सभके
भेटल अछि किए वनवास मैथिलीकें
बाजब-पढ़ब सदिखन मैथिली लिखब हम
जागत “नवल” पुनि विश्वास मैथिलीकें
३).
पकडू रेल चलू दिल्ली
भरबै जेल चलू दिल्ली
नेता लूटि रहल सभके
बुझि बकलेल चलू दिल्ली
बैसल बाट कते जोहब
सभ लुटि गेल चलू दिल्ली
सभ छै भूखल कुर्सी के
रोकब खेल चलू दिल्ली
पापक कुण्ड भरल सगरो
सभटा हेल चलू दिल्ली
लागल भीड़ पमरियाकें
सभके ठेल चलू दिल्ली
अपनेमे जुनि झगडू यौ
राखू मेल चलू दिल्ली
धरना देब करब अनशन
मिथिला लेल चलू दिल्ली
क्रांतिक धार "नवल" बहलै
लड़बा लेल चलू दिल्ली
●●●
नवलश्री पंकज सँ nawalshreepankaj@gmail.com पर सम्पर्क कयल जा सकैत अछि।
माय मैथिली छथि आह्वान करैत Reviewed by बालमुकुन्द on फ़रवरी 20, 2017 Rating:
सदस्यता लें टिप्पणियाँ भेजें ( Atom )


text:
दरभंगा मेडिकल कॉलेज अस्पताल मे हड़ताल के कारण मरीज सभ परेशान छथिन्ह. एहि ठाम के जूनियर डॉक्टर सभ पाई बढ़ाबय के लेल हड़ताल कएने छथिन्ह. डॉक्टर सभ के हड़ताल के कारण कोनो मरीज के इलाज नहि भs रहल छनि. अस्पताल मे मरीज के भीड़ लागल अछि. डॉक्टर साहेब अइबो करय छथिन्ह मुदा मरीज के देखय नहि छथिन्ह. डॉक्टर साहेब पेशेंट के देखते मुंह फेर लैत छथिन्ह. डॉक्टर सभ के एहन व्यवहार सं पेशेंट के दुख आओर बढ़ि जा रहल छनि. लोक केतबो दुख सं परेशान रहय छथिन्ह. डॉक्टर सभ सं मिलला के बाद हुनका लगय छनि जे आब नीक भs जाएब. मुदा आब त डॉक्टर के पास अएलो पर जीबय के कोनो गांरटी नहि. आई काल्हि के डॉक्टर एतेक ह्रदय के कठोर भs गेल छथिन्ह जे बिना पाई के किछ नहि करय छथिन्ह. आब ओ जमाना गेल जखन लोक... डॉक्टर मानवता... सेवा भावना सं... परोककार के भावना सं मरीज के देखय छथिन्ह. आब त सय टाका फीस मे दस टका कम रहत त धकिया कs भगा देताह. सभ किछ पाई के भs गेल अछि.
मुख्यमंत्री नीतीश कुमार... स्वास्थ्य मंत्री नंद किशोर जी सभ डॉक्टर सभसं आग्रह कएलखिन्ह जे ई समय हड़ताल के नहि अछि. अहां सभ काज पर वापस आबि जाउ. अखन बाढ़ि आओर सूखा के ल s क लोक ओहिना परेशान छथिन्ह. एहन मे हुनकर सभ के कष्ट के आओर नहि बढ़बिऔन्ह. मुदा सिर्फ पाइ के चिन्हय वाला डॉक्टर साहेब सभ किएक एहि पर ध्यान देथिन्ह. मरीज मरि रहय अछि. मुदा हुनका कि लोक त रोज मरैत अछि. ओना मांग मानल गेलाह पर आई नहि काल्हि सभ डॉक्टर काज पर वापस अइबे करताह... मुदा एहि बीच मे जे लोक के परेशानी होएत... कतेक लोक इलाज के अभाव मे दम तोड़ि देताह ओकर भरपाई केना होएत. ई सभ सोचय के बात अछि.
नवका- पुरनका लेख सर्च करु...
मरीज भेल परेशान
1 टिप्पणी:
- बेनामी1 सितंबर 2009 को 9:04 pm
kaliyug chhai bhaai ki karbai.जवाब देंहटाएं
Suman Jha, Darbhanga


text:
अलका लाम्बा
अलका लाम्बा (जन्म-२१ दिसम्बर, १९७५) आम आदमी पार्टीक एक भारतीय राजनितिज्ञ छी । ओ दिल्ली विश्वविद्यालय छात्र सङ्घक पूर्व अध्यक्ष, भारतक राष्ट्रिय छात्र सङ्घक पूर्व राष्ट्रिय अध्यक्ष, दिल्ली प्रदेश काङ्ग्रेस समितिक पूर्व महासचिव आ अखिल भारतीय काङ्ग्रेस समितिक पूर्व सचिव छी । लाम्बा एक गैर सरकारी सङ्गगठन "गो इन्डिया फाउन्डेशन"क सेहो अध्यक्ष छी । [१]
२० वर्ष धरि काङ्ग्रेसमे सेवा देलाक बाद ओ २६ दिसम्बर २०१३ मे आप पार्टीमे प्रवेश केनए छल । फरवरी २०१५ मे, चाँदनी चौकसँ लाम्बा दिल्ली विधानसभाक लेल चुनल गेल छल ।[२]
व्यक्तिगत जीवन[सम्पादन करी]
राजनितिक जीवन[सम्पादन करी]
बाह्य जडीसभ[सम्पादन करी]


text:
रजनीकान्त
शिवाजीराव गायकवाड (तमिल: ரஜினிகாந்த், Rajiṉikānt ?; अङ्ग्रेजी: Rajinikanth) अपन रङ्गमञ्च नाम रजनीकान्त कऽ रूपमे स्थापित एक भारतीय चलचित्रक अभिनेता आ राजनीतिज्ञ छी जे विशेष रूप सँ तमिल सिनेमामे काज करैत अछि । ओ एक बस कन्डक्टरक रूपमे बेङ्गलोर महानगर यातायात सेवामे काज करैत नाटकमे अभिनय केनाए आरम्भ केनए छल । सन् १९७३ मे, ओ अभिनयमे डिप्लोमा करवाक लेल मद्रास चलचित्र संस्थानमे सामिल भऽ गेल । अभिनेताक रूपमे ओ अपन चलचित्र जीवनक आरम्भ राष्ट्रिय चलचित्र पुरस्कार विजेता चलचित्र अपूर्व रागङ्गल (१९७५) सँ केनए छल जकर निर्देशक कैलाशम बालाचन्दर छल जकरा स्वयं रजनीकान्त अपन गुरु मानैत अछि ।[२]भारतीय चलचित्र शिवाजी (२००७) मे अपन भूमिकाक लेल ओ ₹ २६ करोड़ (सन् २०१७ मे ५६ करोड़ या $ ७.८ मिलियनक बराबर) भुगतान लेनए छल जे ओ समयमे अभिनेता ज्याकी च्यानक बाद एसियामे सभ सँ बेसी भुगतान लेनिहार अभिनेता छल । प्रारम्भिक चरणमे प्रतिनायकक भूमिका कएलाक बाद ओ तमिल चलचित्रमे अस्थिरे अस्थिर एक स्थापित अभिनेताक रूपमे उदाएल । अपन जीवनक किछ वर्षमे ओ तमिल सिनेमाक महान सितारा बनि गेल आ तखन सँ ओ भारतक लोकप्रिय संस्कृतिमे एक प्रतिमान बनि चुकल अछि ।[३] रजनीकान्तक विशेष शैली तथा संवाद बोलवाक विशेष अन्दाज हिनकर जनप्रियता तथा आकर्षणक प्रमुख कारण छी ।[३] अन्य भारतीय क्षेत्रीय चलचित्र उद्योगमे अभिनय करवाक सङ्गे ओ संयुक्त राज्य अमेरिकाक हलिउड चलचित्र 'ब्लडस्टोन' (१९८८) मे सेहो अभिनय केनए छल । सन् २०१८ धरि रजनीकान्त ६ तमिलनाडु राज्य चलचित्र पुरस्कार - ४ सर्वश्रेष्ठ अभिनेता पुरस्कार आ सर्वश्रेष्ठ अभिनेताक लेल २ विशेष पुरस्कार आ एकटा फिल्मफेयर सर्वश्रेष्ठ तमिल अभिनेता पुरस्कार जितने अछि । अभिनय वाहेक ओ एक चलचित्र निर्माता आ पटकथा लेखकक रूपमे सेहो काज केनए अछि । अपन चलचित्र करियर वाहेक ओ एक परोपकारी, आध्यात्मिकता आ द्रविड़ राजनीतिमे प्रभावशील नेताक रूपमे सेहो काज करैत अछि ।
भारत सरकार हिनका सन् २००० मे पद्म भूषण आ कला क्षेत्रमे हिनकर योगदानक लेल सन् २०१६ मे पद्म विभूषण सँ सम्मानित केनए छल । भारतक ४५अम अन्तर्राष्ट्रिय चलचित्र महोत्सव (२०१४) मे, हिनका 'भारतीय चलचित्र व्यक्तित्वक लेल शताब्दी पुरस्कार' सँ सम्मानित केनए छल ।
व्यक्तिगत जीवन[सम्पादन करी]
अभिनय यात्रा[सम्पादन करी]
मुख्य चलचित्रसभ[सम्पादन करी]
सन्दर्भ सामग्रीसभ[सम्पादन करी]
- ↑ "Rajinikanth gets Padma Vibhushan; Padma Shri for Priyanka, Ajay Devgn", The Indian Express (New Delhi), २६ जनवरी २०१४, २५ अक्टुबर २०१६-कऽ मूल रूप सङ्ग्रहित, अन्तिम पहुँच ८ दिसम्बर २०१६।
|deadurl=प्यारामिटर ग्रहण नै केलक (सहायता)
- ↑ श्रीनिवासन, मीरा (४ सितम्बर २०१०), "फ्यूज़न ऑफ़ कल्चर एट सेलिब्रिटी वेडिंग", द हिन्दू, अन्तिम पहुँच २४ जून २०१३।
- ↑ ३.० ३.१ Ethiraj, Gopal (१४ दिसम्बर २००९), "Sunday Celebrity: Rajini is simple, stylish, spiritual, that explains his uniqueness", Asian Tribune, अन्तिम पहुँच १४ दिसम्बर २००९।


text:
अंतर्राष्ट्रीय मैथिली परिषदक प्रवक्ता एवं भारत मे पृथक मिथिला राज्य आंदोलनक एकटा प्रमुख सेनानी आ' दिशा-निर्देशक डॉ. धनाकर ठाकुर सँ चंदन कुमार झा द्वारा लेल गेल ऑनलाइन साक्षात्कारक संपादित अंशः-
पृथक मिथिला राज्यक लेल आंदोलनक क्रम मे एखन धरि अपने जतेक यात्रा कएलहुँ ताहि मे विभिन्न जगह पर एहि आंदोलनक प्रति जे लोक सभमेँ सहयोग एवं उत्साहक भावना देखल तकरा संबंध मे किछु संक्षिप्त जानकारी दी.
कतहु गेला पर लोकक सहयोग भाव जरूर छनि. एतेक दिन मे यएह कहब जे बीस बरख पहिने हम जहिया एहि यात्रा पर निकललहुँ, प्रायः एकसरे छलहुँ. आइ बहुत लोक छथि, बहुत ठाम छथि वा कही त' सभ ठाम छथि. आइ मिथिला राज्यक चर्चा भारतीय मिथिला सँ बाहरहुँ भ' रहल अछि जाहि सँ प्रसन्नता होइत अछि. मुदा, आओर लोक चाही आ' एहि आंदोलन लेल एकटा कर्मठ आ' अनुशासित टीमक एखनो खगता बनले अछि.
आंदोलन से बेसी सँ बेसी लोक जुड़थि एवं एहि मुद्दा पर जन-जागरणक लेल अपने एकटा कार्यकर्ता प्रशिक्षण शिविर सेहो निरंतर ठाम-ठाम आयोजित करैत छी. एहि संबंध मे किछु कहल जाए.
एखनधरि कुल ३१ टा प्रशिक्षण शिविर हम लगा चुकल छी. हरेक प्रशिक्षण शिविर तीन दिनका होइत छैक. ई शिविर सभ मिथिलाक कोन-कोन मे भेल अछि आ मिथिला सँ बाहरो जेना दिल्ली, राँची, इत्यादि स्थान पर. एखनधरि एहि शिविर सभक माध्यम सँ कुल ८०४ टा कार्यकर्ता कें प्रशिक्षित कए प्रमाणपत्र देल जा चुकल अछि.
ओना संभव छैक जे एहि सँ दोबर लोक शिविर मे भाग लेने होयताह. एमहर प्रवीण नारायण चौधरीक संयोजकता मे १३ अगस्त २०१२ सँ एकटा ऑनलाइन प्रशिक्षण शिविर सेहो चालू भेल अछि. ई ऑनलाइन कार्यक्रम १३-१४ दिन चलत आ' क्रमशः मिथिलाक भूगोल, इतिहास, मिथिला राज्यक लेल आंदोलन आ एहि सँ संबंधित आन-आन विषय पर चर्चा कएल जाएत. एहि विषय सँ संबंधित जँ किनको कोनो प्रश्न रहतन्हि त' ओकरो उत्तर देल जाएत. प्रशिक्षणक समापन के उपरांत एहि मे भाग लेनिहार केँ यथास्थान सशरीर उपस्थित भेला पर प्रमाणपत्र सेहो देल जेतन्हि. कार्यकर्ता बनब सभसँ कठिन आ' सभसँ आवश्यक छैक. मिथिला मे नेताक कमी नहि छैक. आब कार्यकर्ता चाही. एतदर्थ एहन शिविर सभक आयोजन कएल जाइत अछि.
ओना संभव छैक जे एहि सँ दोबर लोक शिविर मे भाग लेने होयताह. एमहर प्रवीण नारायण चौधरीक संयोजकता मे १३ अगस्त २०१२ सँ एकटा ऑनलाइन प्रशिक्षण शिविर सेहो चालू भेल अछि. ई ऑनलाइन कार्यक्रम १३-१४ दिन चलत आ' क्रमशः मिथिलाक भूगोल, इतिहास, मिथिला राज्यक लेल आंदोलन आ एहि सँ संबंधित आन-आन विषय पर चर्चा कएल जाएत. एहि विषय सँ संबंधित जँ किनको कोनो प्रश्न रहतन्हि त' ओकरो उत्तर देल जाएत. प्रशिक्षणक समापन के उपरांत एहि मे भाग लेनिहार केँ यथास्थान सशरीर उपस्थित भेला पर प्रमाणपत्र सेहो देल जेतन्हि. कार्यकर्ता बनब सभसँ कठिन आ' सभसँ आवश्यक छैक. मिथिला मे नेताक कमी नहि छैक. आब कार्यकर्ता चाही. एतदर्थ एहन शिविर सभक आयोजन कएल जाइत अछि.
मिथिला-मैथिली आंदोलन पर ई हरदम आरोप लगैत रहलैक अछि जे एहिमे हरदम सवर्ण कें प्रधानता देल जाइत छैक.एहना मे अहाँक एहि प्रशिक्षण शिविर सभ मे मैथिल-सर्वहारा कें कतेक सहभागिता छनि?
अंतर्राष्ट्रीय मैथिली परिषद मे समाज के सवर्ण आ' कि अवर्ण मे बाँटि कए देखक वा एहि पर बात करक परंपरा नहि छैक. हालहि मे तरौनी मे प्रशिक्षण शिविर सपन्न भेल जाहि मे कुल सतरह टा प्रशिक्षु मे से छह गोटे सर्वहारा वर्गक प्रतिनिधित्व करैत छलथि. एहि सँ अंदाज लगा लिअ' हुनकर सभक सहभागिता केँ.सभागाछी मध्य भेल ब्राह्मण सभा मे सेहो एकटा गैर-ब्राह्मण रहथि. हमरा सभकेँ ओहिसँ दिक्कत कहाँ भेल. समाजके बाँटि कें देख' केर एहि परंपरा पर मैथिलीसेवक कें रोक लगेबाक चाही. आइ जं मैथिली अष्टम अनुसूची मे अछि त' सभसँ पैघ पैरवीकार आर.एस.एस के प्रमुख के.एस.सुदर्शन के बाजपेयी जी ल'ग जे लए गेलाह ओ अंतर्राष्ट्रीय मैथिली परिषदक अध्यक्ष डॉ.भुवनेश्वर गुरमैता के की कहबनि ? हुनका सँ नीक वर्ण "वर्णरत्नाकर" पर वर्णन लिखय मे जीवन लगाबय बला के' भेटत ? ओहन आदमी के सम्मान देब' सीखक चाही आ' ई सवर्ण-अवर्ण के बात बिसरय लेल छोट लकीर के आगाँ पैघ लकीर खीच' के AMP केर परंपरा मे सभ ढ़लि जाइ से नीक.
AMP जे मिथिला राज्यक परिकल्पना कएने अछि ओकर भौगोलिक, सामाजिक, आर्थिक आ' राजनैतिक स्वरूप केहन हेतैक आ' एकरा अहाँ कहिया धरि धरातल पर साकार होइत देखैत छी?
भारत आ' नेपाल मे पृथक मिथिला राज्य जहिना पंजाब भारत आ' पाकिस्तान मे छैक. समाजक सभ वर्ग के व्यवस्था मे समान सहभागिता.आर्थिक रूपेँ जल आ' मानव संसाधनक बलेँ उचित समायोजन सँ स्वयं समर्थ भऽ समृद्ध हेबाक राखय बला राज्यक रुप मे हम सभ मिथिला राज्यक कल्पना कएने छी. राजनैतिक रुपेँ स्थिर आ' देशमे राजनैतिक स्थिरता आनय बला (मिथिलाक बाहर भारत मे ६८ टा लोकसभा सीट पर मैथिल मतदाता निर्णायक छथि) मिथिला राज्य बनत जे देशक सुरक्षा कवच आ' सांस्कृतिक भाल बनत जेना कहियो मिथिला छल.
धरातल पर ताहिसँ पहिने बनि जाएत जतेक समय कियो सोचैत छथि.हम अपन विचार एहिपर नहि थोपब.हमरा लेल ई एकटा मिशन अछि जकर समयसीमा नहि होइत छैक.
"पृथक मिथिला राज्य" एकटा सूच्चा राजनैतिक विषय छैक.तखन मिथिलाक वर्तमान राजनैतिक दल आ' प्रतिनिधि मे एहि राज्यक परिकल्पना आ' आंदोलनक प्रति केहन भाव छनि ?
राजनैतिक दल मात्र अगिला चुनावक लेल सोचैत छैक. अखिल भारतीय मिथिला पार्टी अपन स्थापनाक चौदह दिनक बादे पछिला चुनाव लड़ल छल एहि मुद्दा पर.अगिला चुनाव मे ओकर परीक्षा छैक. आन-आन राजनैतिक दल सेहो एकरा तखन एजेण्डा पर अनताह जखन ई पार्टी चुनाव मे निर्णय के प्रभावित करतैक.स्थानीय स्तर पर अनेक दलक विधायक, पार्षद, आ' नेता सभ एहि आंदोलनक मंच पर आबि मिथिला राज्यक समर्थन, तिरहुत, दरभंगा, पुर्णिया,मुंगेर प्रमंडल मे घोषित कए चुकल छथि. ई संख्या क्रमशः बढ़त.
मिथिला राज्यक लेल अहाँक नजरि मे सभसँ पैघ बाधक की छैक?
आंदोलनक लेल कार्यकर्ता मे समय देबाक वृति आ' अनुशासनक अभाव.
नवका तूर मे अपने किनका एहन देखैत छी जे एहि आंदोलन के आगाँ बढ़ा सकैत छथि?
एहन अनेक नाम अछि.मुदा दरभंगा मे आदित्य झा, मनोकामना मंदिरक प्रांगण मे पछिला आठ सप्ताह सँ प्रत्येक रवि युवा राजीवक संग बैसारक आयोजन करैत छथि.एही तरहक प्रत्यक्ष आ' जागरणक लेल काज करैबला चाही. आंदोलन के लेल संगठन आवश्यक आ' संगठन हेतु आपसी बैसार मे विचारक आदान-प्रदान सेहो होयबाक चाही.
आब आजुक अंतिम प्रश्न-अपने मैथिल समाज कें (खास कऽ युवावर्ग कें) एहि आंदोलनक मादेँ की संदेश देबय चाहब?
जखन एहि आंदोलन (मिथिला राज्यक लेल) मे किछु आरो ताकत एतैक तऽ भारतक प्रायः सभ प्रांतक लोक आ राष्ट्रीयता के पक्षधर सभक समर्थन एहि आंदोलन के भेटतैक.आंदोलन शांतिपूर्ण चलत आ सफलता पाओत.युवा के कान्हेपर समाजक आस रहैत छैक से हमरो अछि.जँ ओ संगठित होथि एवं शांतिपूर्ण आंदोलन करथि तऽ ई आंदोलन निश्चित सफलता पाओत.बाद बाँकि ओ अपन भविष्यक चिन्ता सेहो करथि.
Tags: साक्षात्कार